pythainlp/thai-wiki-dataset-v4 huggingface dataset:
จุงโกะ มินางาวะ

จุงโกะ มินางาวะ (<ruby>皆川 純子<rt>みながわ じゅんこ</rt></ruby>, 22 พฤศจิกายน -) เป็นนักพากย์ หญิงชาวญี่ปุ่น เกิดที่เมืองสึจิอุระ จังหวัดอิบารากิ อยู่สังกัดสมาคมสหกรณ์ผู้บริโภคนักแสดงโตเกียว ไม่เปิดเผยอายุ
เนื่องจากมีโทนเสียงต่ำจึงแสดงบทเป็นเด็กผู้ชายในอนิเมะได้ดี เช่น ได้รับบทเป็น　เอจิเซ็น เรียวมะ ใน ปริ๊นซ์ ออฟ เทนนิส, ออซ เวซาลิอุส ใน แพนโดร่า ฮาร์ทส์, อาโอยางิ ริตสึกะ ใน LOVELESS " และ ชูโงะ ใน .hack เป็นต้น
คิตสึเนะ คางูระ

คิตสึเนะ คางูระ (<ruby>花倉 桔道<rt>かぐら きつね</rt></ruby>, 24 ธันวาคม 1989 -) เป็น นักพากย์ชายชาวญี่ปุ่น เคยสังกัดไอแอมเอนเทอร์ไพรส์ แล้วออกมาในปี 2019 ปัจจุบันไม่ได้สังกัดสำนักงานนักพากย์ไหน เกิดที่จังหวัดเฮียวโงะ เคยใช้ชื่อในวงการว่า ฮิโรยุกิ คางุระ (花倉 洸幸) แต่เปลี่ยนเป็นชื่อปัจจุบันตั้งแต่ปี 2022
ชีนะ นัตสึกาวะ

ชีนะ นัตสึกาวะ (<ruby>夏川 椎菜<rt>なつかわ しいな</rt></ruby>, 18 กรกฎาคม 1996 -) เป็นนักพากย์ และ นักร้อง ชาวญี่ปุ่น เกิดที่จังหวัดชิบะ สังกัดมิวสิกเรน
มิยุ อิริโนะ

มิยุ อิริโนะ (; โรมาจิ: "Irino Miyu"; 19 กุมภาพันธ์ 1988 –) เป็นนักพากย์ นักแสดง และ นักร้องชายชาวญี่ปุ่น เกิดที่โตเกียว สังกัดจังก์ชัน ส่วนสูง 170 ซม.
โคซูเกะ โทริอูมิ

โคซูเกะ โทริอูมิ (<ruby>鳥海 浩輔<rt>とりうみ こうすけ</rt></ruby>, 16 พฤษภาคม 1973-) เป็นนักพากย์ชาวญี่ปุ่น เกิดที่เมืองชิงาซากิ จังหวัดคานางาวะ สังกัดอาตส์วิชัน สูง 170 ซม.
คูมิโกะ วาตานาเบะ

คูมิโกะ วาตานาเบะ (<ruby>渡辺 久美子<rt>わたなべ くみこ</rt></ruby>, 7 ตุลาคม 1965 -) เป็น นักพากย์หญิงชาวญี่ปุ่น เกิดที่จังหวัดชิบะ สังกัดซิกมาเซเวน สามีของเธอคือโคจิ สึจิตานิ เป็นนักพากย์เช่นกัน
โคจิ สึจิตานิ

โคจิ สึจิตานิ (<ruby>辻谷 耕史<rt>つじたに こうじ</rt></ruby>, , 26 เมษายน 1962 - 17 ตุลาคม 2018) เป็น นักแสดง, นักพากย์, ผู้กำกับเสียง, ผู้บรรยาย ชาย ชาวญี่ปุ่น เกิดที่ เมืองโคไดระ โตเกียว ภรรยาของเขาคือคุมิโกะ วาตานาเบะ เป็นนักพากย์เช่นกัน
บีดับเบิลยูเอฟ เวิลด์ทัวร์ไฟนัลส์

บีดับเบิลยูเอฟ เวิลด์ทัวร์ไฟนัลส์  หรือชื่อทางการว่า เอชเอสบีซี บีดับเบิลยูเอฟ เวิลด์ทัวร์ไฟนัลส์  ซึ่งมาแทน บีดับเบิลยูเอฟ ซูเปอร์ซีรีส์ไฟนัลส์ เป็นการแข่งขันแบดมินตันประจำปีที่จัดขึ้นในเดือนธันวาคมของทุกปี โดยผู้เล่นที่มีคะแนนสูงสุดจากการแข่งขันของบีดับเบิลยูเอฟ เวิลด์ทัวร์ในปีปฏิทินนั้น ผู้เข้าร่วมจะแข่งขันเพื่อชิงเงินรางวัลรวมอย่างน้อย 1,500,000 เหรียญสหรัฐ
คุณสมบัติ.
เงินรางวัล.
การแข่งขันเสนอเงินรางวัลรวมขั้นต่ำ 1,500,000 ดอลลาร์สหรัฐ เงินรางวัลแบ่งตามสูตรต่อไปนี้:
<math>Total\ prize\ money\ \times \frac{Percentage}{100}</math>
คะแนนอันดับโลก.
ด้านล่างนี้เป็นตารางคะแนนสำหรับแต่ละรอบของการแข่งขันตามระบบการให้คะแนนของบีดับเบิลยูเอฟ สำหรับการแข่งขันบีดับเบิลยูเอฟ เวิลด์ทัวร์ไฟนัลส์
ยูกิ โยมิจิ

ยูกิ โยมิจิ (<ruby>夜道 雪<rt>よみち ゆき</rt></ruby>, 21 พฤศจิกายน 1999 -) เป็นนักพากย์และยูทูบเบอร์ชาวญี่ปุ่น เกิดที่ซัปโปโระ ฮกไกโด ส่วนสูง 155 ซม. สังกัดยูนิเวอร์แซลมิวสิก
จิอากิ ทากาฮาชิ

จิอากิ ทากาฮาชิ (たかはし <ruby>智秋<rt>ちあき</rt></ruby>, 8 พฤษภาคม 1977 -) เป็นนักพากย์ ผู้บรรยาย นักร้อง และ กราเวียร์ไอดอล ชาวญี่ปุ่นเกิดที่เมืองโยโกฮามะ จังหวัดคานางาวะ เคยใช้ชื่อจริงคือ 高橋 千晶 (อ่านเหมือนกันแค่ใช้คันจิล้วน) เป็นชื่อในวงการมาก่อน แต่เปลี่ยนมาใช้ชื่อปัจจุบันตั้งแต่ปี 2000 เป็นสมาชิกของวงนักพากย์ Aice5
ยูกิโยะ ฟูจิอิ

ยูกิโยะ ฟูจิอิ (藤井<ruby>ふじい<rt></rt></ruby> ゆきよ, 8 พฤษภาคม 1985 -) เป็นนักพากย์และนักแสดงชาวญี่ปุ่น เกิดที่จังหวัดชิมาเนะ โตที่จังหวัดคานางาวะ สังกัดอาโอนิโปรดักชัน ส่วนสูง 169 ซม.
โชตะ อาโออิ

โชตะ อาโออิ (; โรมาจิ: "Aoi Shōta", 11 สิงหาคม 1987 –) เป็น นักพากย์ นักร้อง และ นักแสดงละครเวที ชาวญี่ปุ่น
เกิดที่เมืองฟุกุอิ จังหวัดฟุกุอิ เคยอยู่สังกัด S จนถึงวันที่ 15 ตุลาคม 2022 แล้วจึงออกมา ปัจจุบันไม่ได้สังกัดสำนักงานนักพากย์ไหน ค่ายเพลงอยู่ KING AMUSEMENT CREATIVE
เอมิ นิตตะ

เอมิ นิตตะ (<ruby>新田 恵海<rt>にった えみ</rt></ruby>, 10 ธันวาคม 1985 -) เป็นนักพากย์ นักร้อง และ นักแสดงละครเวที ชาวญี่ปุ่น เกิดที่เมืองนางาโนะ จังหวัดนางาโนะ อยู่ค่ายเพลงสเตรย์แค็ตส์
เอริ คิตามูระ

เอริ คิตามูระ (<ruby>喜多村 英梨<rt>きたむら えり</rt></ruby>, 16 สิงหาคม 1987 -) เป็นนักพากย์ และ นักร้อง ชาวญี่ปุ่น 
เกิดที่เมืองฟุชู โตเกียว มีชื่อเล่นว่า คิตาเอริ (キタエリ) สมัยเด็กเคยใช้ชื่อในวงการว่า เอริ โอกามุระ (岡村 英梨) หลังจากเข้าวงการนักพากย์จึงได้เปลี่ยนมาใช้ชื่อจริง คือชื่อปัจจุบัน
จูริ นางัตสึมะ

จูริ นางัตสึมะ (<ruby>長妻 樹里<rt>ながつま じゅり</rt></ruby>, 27 ตุลาคม 1988 –) เป็นนักพากย์และ นักร้องชาวญี่ปุ่น
เกิดที่เมืองซัปโปโระ จังหวัดฮกไกโด สังกัดแรคคูนด็อก จบการศึกษาจากศูนย์ฝึกนักพากย์โปรฟิต (รุ่นที่ 11)
ชินัตสึ อากาซากิ

ชินัตสึ อากาซากิ (<ruby>赤﨑 千夏<rt>あかさき ちなつ</rt></ruby>, 10 สิงหาคม 1987 -) เป็นนักพากย์ หญิง ชาวญี่ปุ่น จบศึกษาศาสตรบัณฑิตสาขาการศึกษาจากมหาวิทยาลัยโตเกียวงากุเงย์ เกิดที่จังหวัดคาโงชิมะ สังกัด 81 Produce แต่งงานแล้ว
เอ็กไซล์ (เพลง)

"เอ็กไซล์"  เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ ร่วมกับวงดนตรีอเมริกัน บอนอีแวร์ เป็นเพลงลำดับที่ 4 ในสตูดิโออัลบั้มชุดที่ 8 ของสวิฟต์ชื่อ "โฟล์กลอร์" (2020) ซึ่งวางจำหน่ายเมื่อวันที่ 24 กรกฎาคม ค.ศ. 2020 "เอ็กไซล์" ประพันธ์โดยสวิฟต์, โจ อัลวิน (ภายใต้นามแฝงวิลเลียม บาวเวอรี) และจัสติน เวอร์นอน ผลิตโดยแอรอน เดสเนอร์ และอัลวิน รีพับลิกเรเคิดส์ส่ง "เอ็กไซล์" ไปยังสถานีวิทยุออลเทอร์เนทิฟของสหรัฐฯ เมื่อวันที่ 3 สิงหาคม ค.ศ. 2020
เพลงบรรยายเรื่องราวในจินตนาการของคู่รักที่ห่างเหินกัน โดยมีบทสนทนาที่ไม่ได้พูด "เอ็กไซล์" เป็นแนวเพลงมินิมอล บัลลาดอินดีโฟล์ก มีองค์ประกอบกอสเปล ออร์เคสตรา และแชมเบอร์ป็อป ผสมผสานเสียงร้องที่ไพเราะของสวิฟต์ และเสียงบาริโทนที่ลุ่มลึกของเวอร์นอนเข้าด้วยกัน เป็นเพลงคู่ที่ขับร้องด้วยอารมณ์เศร้า โดยมีการเล่นเปียโนที่พลิ้วไหว เครื่องสายที่หมุนวน และเสียงประสานที่พุ่งทะยาน เมื่อเปิดตัว "เอ็กไซล์" ได้รับเสียงวิพากษ์วิจารณ์อย่างกว้างขวาง โดยเน้นไปที่การเข้ากันของเสียงร้องของทั้งคู่ เนื้อเพลงที่เจ็บปวด เครื่องดนตรีที่เข้มข้น และบรรยากาศที่เยือกเย็น นักวิจารณ์เพลงเลือกให้เป็นเพลงที่โดดเด่นในอัลบั้ม"โฟล์กลอร์" และยกให้เป็นหนึ่งในผลงานการทำงานร่วมกันที่ดีที่สุดของสวิฟต์ เมื่อเปรียบเทียบกับซิงเกิล "เซฟแอนด์ซาวด์" ของปี ค.ศ. 2012 สื่อพิมพ์หลายฉบับระบุว่า "เอ็กไซล์" เป็นหนึ่งในเพลงที่ดีที่สุดของปี ค.ศ. 2020
ในด้านเชิงพาณิชย์ "เอ็กไซล์" มีตำแหน่งชาร์ตสูงสุดในหลายประเทศ เปิดตัวที่อันดับหกในบิลบอร์ดฮอต 100 ทำให้เป็นเพลงฮิตติดท็อป 10 อันดับที่ 28 ของสวิฟต์ และเปิดตัวใน 10 อันดับแรกที่สิบแปดในสหรัฐอเมริกา ที่อื่น ๆ ติดอยู่ในห้าอันดับแรกในออสเตรเลีย ไอร์แลนด์ และนิวซีแลนด์ สิบอันดับแรกในแคนาดา มาเลเซีย สิงคโปร์ และสหราชอาณาจักร 20 อันดับแรกในเอสโตเนีย อิสราเอล และสกอตแลนด์; และ 40 อันดับแรกในเบลเยียม โปรตุเกส และสวีเดน เพลงนี้ยังกลายเป็นเพลงที่มีชาร์ตสูงสุดของบอนอีแวร์ และเป็นเพลงที่ติดสิบอันดับเพลงแรกในชาร์ตทุกประเทศอีกด้วย "เอ็กไซล์" ได้รับการเสนอชื่อเข้าชิงรางวัลขับร้องเพลงป็อปคู่/กลุ่มยอดเยี่ยมในงานประกาศผลรางวัลแกรมมีประจำปี ครั้งที่ 63
ชาแซม! จุดเดือดเทพเจ้า

ชาแซม! จุดเดือดเทพเจ้า  เป็นภาพยนตร์แนวซูเปอร์ฮีโรจากสหรัฐอเมริกา ดัดแปลงจากตัวละครชาแซมในดีซีคอมิกส์ เป็นภาคต่อของ "ชาแซม!" (2019) และเป็นภาพยนตร์ลำดับที่ 12 ในชุดภาพยนตร์จักรวาลขยายดีซี กำกับโดยเดวิด เอฟ. แซนด์เบิร์ก อำนวยการสร้างโดยปีเตอร์ แซแฟรน เขียนบทโดยเฮนรี เกย์เดนและคริส มอร์แกน นำแสดงโดยแซคารี ลีวาย, เอเชอร์ แองเจิล, แจ็ก ดีแลน เกรเซอร์, เรเชล เซเกลอร์, อดัม โบรดี, รอส บัตเลอร์, ดี. เจ. โคทรอนา, เกรซ แคโรลีน เคอร์รีย์, มีแกน กู๊ด, ลูซี หลิว, จีมง อูนซูและเฮเลน เมียร์เรน "ชาแซม! จุดเดือดเทพเจ้า" เป็นเรื่องราวของบิลลี แบตสัน / ชาแซมและพี่น้องสู้กับธิดาของแอตลัส
ภาคต่อของ "ชาแซม!" เริ่มพัฒนาไม่นานหลังภาพยนตร์ออกฉายในเดือนเมษายน 2019 เกย์เดนกลับมาเขียนบทภาพยนตร์และมอร์แกนรับหน้าที่ปรับปรุงบทของเกย์เดน แซนด์เบิร์กและลีวายกลับมาร่วมงานในภาพยนตร์นี้ในเดือนธันวาคม 2019 มีการยืนยันชื่อภาพยนตร์และนักแสดงที่กลับมาแสดงในภาคนี้ในเดือนสิงหาคม 2020 มีการประกาศว่าเซเกลอร์ เมียร์เรนและหลิวจะรับบทเป็นธิดาของแอตลัสช่วงต้นปี 2021 การถ่ายทำเริ่มที่เมืองแอตแลนตา รัฐจอร์เจียในเดือนพฤษภาคม 2021 และเสร็จสิ้นในเดือนสิงหาคม ปีเดียวกัน
"ชาแซม! จุดเดือดเทพเจ้า" ออกฉายในไทย 16 มีนาคม 2023 และในสหรัฐ 17 มีนาคม 2023 ภาพยนตร์ได้รับการตอบรับอย่างผสมจากนักวิจารณ์ ทำเงิน 133 ล้านดอลลาร์สหรัฐทั่วโลก
อาซูมิ อาซากูระ

อาซูมิ อาซากูระ (<ruby>浅倉 杏美<rt>あさくら あずみ</rt></ruby>, 15 กุมภาพันธ์ 1987 -) เป็นนักพากย์หญิงชาวญี่ปุ่น ชื่อจริงและชื่อเดิมในวงการคือ อาซึมิ ยามาโมโตะ (山本 杏美) สังกัดอาตส์วิชัน เกิดที่ จังหวัดคานางาวะ ผลงานเด่น ได้แก่ ฮางิวาระ ยุกิโฮะ จากซีรีส์ไอดอลมาสเตอร์ ทสึยุริ คุมิง จาก รักสุดเพี้ยนของยัยเกรียนหลุดโลก! โทบิซาวะ มิซากิ จาก อาโอะโนะคานาตะโนะโฟร์ริธึม เป็นต้น
คาโอริ ฟูกูฮาระ

คาโอริ ฟูกูฮาระ (<ruby>福原 香織<rt>ふくはら かおり</rt></ruby>, เกิด 11 สิงหาคม 1986 -) เป็นนักพากย์ หญิงชาวญี่ปุ่น เกิดที่จังหวัดชิบะ สังกัดไบรต์ไอเดีย
รินะ ซาโต

รินะ ซาโต (<ruby>佐藤 利奈<rt>さとう りな</rt></ruby>, 2 พฤษภาคม 1981 -) เป็นนักพากย์และนักร้อง ชาวญี่ปุ่น เกิดที่เมืองคิตะคิวชู จังหวัดฟุกุโอกะ และย้ายมาโตที่จังหวัดยามางุจิ จังหวัดฮิโรชิมะ และ จังหวัดเอฮิเมะ สังกัดสมาคมสหกรณ์ผู้บริโภคนักแสดงโตเกียว
ออกัสต์ (เพลง)

"ออกัสต์"  เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ เป็นเพลงลำดับที่ 8 ในสตูดิโออัลบั้มชุดที่ 8 ของเธอ "โฟล์กลอร์" (2020) ซึ่งวางจำหน่ายเมื่อวันที่ 24 กรกฎาคม ค.ศ. 2020 "ออกัส" ประพันธ์และผลิตโดยสวิฟต์และแจ็ก แอนโตนอฟฟ์ โดยมีโจ อัลวินเป็นโปรดิวเซอร์เพิ่มเติม มีแนวเพลงดรีมป็อปและป็อปกีตาร์ที่ผสมกีตาร์ซอฟต์ร็อก เครื่องสาย และใช้เสียงร้องแบบก้องกังวาน
ควบคู่ไปกับเพลง "คาร์ดิแกน" และ "เบ็ตตี" "ออกัสต์" ถือเป็นรักสามเส้าที่สมมติขึ้น ซึ่งเกี่ยวข้องกับสามมุมมอง: มุมมองของเบตตี เจมส์ และตัวละครหญิงที่ไม่มีชื่อ เพลงนี้เขียนขึ้นจากมุมมองของคนสุดท้าย โดยบรรยายถึงความเศร้าของเธอเกี่ยวกับความรักช่วงฤดูร้อนที่ตกหลุมรักกับเจมส์ ผู้ละทิ้งเธอและคืนดีกับเบตตี สวิฟต์ในสารคดีคอนเสิร์ตเรื่อง"" ในปี ค.ศ. 2020 กล่าวว่าเธอเรียกผู้บรรยายที่ไม่มีชื่อว่า "ออกัสติน" หรือ "ออกัสตา" เป็นการส่วนตัว
นักวิจารณ์ชื่นชมด้านดนตรีและเนื้อร้องของเพลง โดยบางคนเลือกเพลงนี้เป็นเพลงที่โดดเด่นในอัลบั้ม"โฟล์กลอร์"และเป็นจุดเด่นในอาชีพของสวิฟต์ "ออกัส" ติดท็อป 40 ของชาร์ตซิงเกิลในออสเตรเลีย แคนาดา ไอร์แลนด์ มาเลเซีย สิงคโปร์ และสหรัฐอเมริกา ในสหรัฐอเมริกา เพลงขึ้นสูงสุดที่อันดับ 23 ในบิลบอร์ดฮอต 100 ของสหรัฐ และอันดับ 5 ใน"บิลบอร์ด"ฮอตร็อก/ออลเทอร์เนทิฟซองส์ ในงานประกาศผลรางวัลแกรมมี ครั้งที่ 63 เมื่อวันที่ 14 มีนาคม ค.ศ. 2021 สวิฟต์ได้ทำการแสดงเพลงนี้โดยเป็นส่วนหนึ่งของเพลงเมดเลย์ร่วมกับเพลง "คาร์ดิแกน" และ "วิลโลว์" ซึ่งเป็นซิงเกิลนำจากอัลบั้ม "เอฟเวอร์มอร์" ซึ่งเป็นอัลบั้มพี่น้องของ"โฟล์กลอร์" (2020) "ออกัสต์" มักทำรายได้เพิ่มมากขึ้นในช่วงรอบเดือนสิงหาคม
กลุ่มบ้านยูเอฟโอแห่งซานจือ

บ้านยูเอฟโอแห่งซานจือ (Sanzhi UFO Houses; บ้างสะกด Sanjhih) หรือ บ้านทรงยานอวกาศแห่งซานจือ (หรือ Sanjhih Pod City) เป็นกลุ่มอาคารรูปทรงคล้ายยานอวกาศที่ถูกร้างและก่อสร้างไม่แล้วเสร็จ ตั้งอยู่ในเขตซานจือ นิวไทเป ประเทศไต้หวัน อาคารเหล่านี้มีลักษณะที่เข้าได้กับบ้านแบบฟิวชูโร ที่ซึ่งสามารถพบได้ในส่วนอื่น ๆ ของไต้หวันเช่นกัน ที่ตั้งของอาคารเหล่านี้เป็นที่ดินของเครือ Hung Kuo Group
ประวัติศาสตร์.
บ้านยูเอฟโอเหล่านี้เริ่มสร้างขึ้นในปี 1978 โดยตั้งใจจะใช้เป็นรีสอร์ตในพื้นที่ชายฝั่งทางเหนือที่ติดกับตามซุย โดยทำการตลาดกับเจ้าหน้าที่ของกองทัพอเมริกันที่เดินทางมาท่องเที่ยวจากฐานทัพทั่วเอเชียตะวันออก อย่างไรก็ตาม โครงการนี้ถูกทิ้งร้างในปี 1980 เนื่องจากปัญหาการลงทุน, การเสียชีวิตจากอุบัติเหตุทางถนน และ การเสียชีวิตจากการฆ่าตัวตาย ตลอดการก่อสร้างรีสอร์ตนี้ ว่ากันว่าเป็นอาถรรพณ์จากการตัดครึ่งประติมากรรมรูปมังกรจีนที่ตั้งอยู่ใกล้กับทางเข้าของรีสอร์ต เพื่อขยับขยายทางถนน บ้างว่ากันว่าเป็นอาถรรพณ์จากการที่รีสอร์ตนี้ตั้งอยู่บนพื้นดินที่ในอดีตเป็นที่ฝังศพของทหารชาวดัตช์
อาคารทรงคล้ายยานอวกาศเหล่านี้กลายมาเป็นสถานที่ท่องเที่ยวขนาดย่อม ส่วนหนึ่งจากสถาปัตยกรรมที่โดดเด่น สิ่งปลูกสร้างเหล่านี้กลายมาเป็นส่วนสำคัญของภาพยนตร์, ใช้เป็นสถานที่ถ่ายทำของเอ็มทีวี, จุดถ่ายภาพ และเป็นประเด็นที่เป็นที่พูดคุยบนโลกออนไลน์ ที่ซึ่งอาคารเหล่านี้ถูกเรียกว่าเป็ย เมืองร้าง หรือ "ซากปรักหักพังของอนาคต"
การรื้อถอน.
มีการวางแผนจะรื้อถอนสิ่งปลูกสร้างเหล่านี้ในปลายปี 2008 ถึงแม้จะมีความพยายามยื่นคำร้องจากโลกออนไลน์ให้คงอาคารไว้สักหลังเพื่อใช้เป็นอนุสรณ์หรือเป็นพิพิธภัณฑ์ การรื้อถอนเริ่มต้นในวันที่ 29 ธันวาคม 2008 โดยมีแผนจะแปรสภาพพื้นที่ใหม่เป็นโรงแรมและสถานที่ท่องเที่ยว
ในปี 2010 บ้านยูเอฟโอทั้งหมดถูกรื้อถอน และที่ดินอยู่ภายใต้กระบวนการแปรสภาพสู่รีสอร์ตริมชายหาดกับสวนน้ำ
วัดบ้านกร่าง (จังหวัดสุพรรณบุรี)

วัดบ้านกร่าง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำสุพรรณบุรี ในตำบลบ้านกร่าง อำเภอศรีประจันต์ จังหวัดสุพรรณบุรี มีพื้นที่ปัจจุบันจำนวน 29 ไร่
วัดบ้านกร่างเป็นวัดเก่าสมัยกรุงศรีอยุธยา แต่ประกาศตั้งวัดเมื่อ พ.ศ. 2410 ได้รับพระราชทานวิสุงคามสีมาเมื่อวันที่ 30 ธันวาคม พ.ศ. 2529 ได้รับยกย่องจากกรมการศาสนา กระทรวงศึกษาธิการ ให้เป็นวัดพัฒนาตัวอย่าง เมื่อ พ.ศ. 2536 
ในสมัยพระบาทสมเด็จพระจุลจอมเกล้าเจ้าอยู่หัวเสด็จประพาสต้นเมืองสุพรรณบุรี เมื่อวันที่ 19 ตุลาคม พ.ศ. 2451 กล่าวถึงวัดบ้านกร่างว่า "พลับพลาที่พักนี้ตั้งที่ตำบลบ้านกร่าง ใกล้ที่ว่าการอำเภอศรีประจันต์ฝั่งตะวันออก ตรงกับวัดที่ชื่อเดียวกันข้าม มีพระเจดีย์กลางน้ำองค์ 1 เป็นพระเจดีย์ไม้สิบสอง อยู่ข้างจะเขื่อง ว่าเป็นที่ราษฎรประชุมกันไหว้พระทุกปี"
อาคารเสนาสนะที่สำคัญ ได้แก่ อุโบสถและวิหาร สร้างขึ้นในสมัยอยุธยา ภายในอุโบสถประดิษฐานพระประธานองค์ใหญ่ ศิลปะอู่ทอง ใบเสมารอบอุโบสถมีที่มาจากการนำพระวัดกร่างพิมพ์ทรงพลใหญ่มาจำลองให้มีขนาดเท่าใบเสมา ส่วนวิหารภายในมีหลวงพ่อแก้วและพระประธาน ถัดมาเป็น มณฑป ด้านในมีรอยพระพุทธบาทจำลอง สร้างเมื่อ พ.ศ. 2476 ด้านหลังวิหารมีเจดีย์ที่ได้รับการปฏิสังขรณ์ใหม่ สร้างขึ้นเพื่อบรรจุพระเครื่องตระกูลวัดบ้านกร่าง (พระขุนแผน) ภายในเจดีย์ เคยพบพระพุทธรูปเนื้อสัมฤทธิ์จำนวน 20–30 องค์ รวมไปถึงพระเครื่องซึ่งมีลักษณะเป็นแก้วสีเขียว นอกจากนั้นยังมีพระบรมรูปสมเด็จพระนเรศวรมหาราชทรงหลั่งน้ำทักษิโณทกประกาศอิสรภาพ แกะสลักจากไม้ตะเคียนขนาดใหญ่
กรุพระขุนแผนบ้านกร่างมีชื่อเสียง เป็นพระเครื่องเนื้อดินเผาศิลปะอยุธยา เชื่อกันว่าจะแคล้วคลาดคงกระพัน สันนิษฐานกันว่า น่าจะสร้างขึ้นหลังสงครามยุทธหัตถีระหว่างสมเด็จพระนเรศวรมหาราชกับพระมหาอุปราช เมื่อตอนยกทัพกลับผ่านอำเภอศรีประจันต์ ได้พักทัพริมฝั่งแม่น้ำสุพรรณบุรี ทรงรับสั่งให้ทหารสร้างพระเครื่อง ว่ากันว่าเป็นจำนวนถึง 84,000 องค์ แล้วบรรจุในกรุวัดบ้านกร่าง
ลำดับเจ้าอาวาส.
ลำดับเจ้าอาวาส และผู้รักษาการแทนเจ้าอาวาสวัดบ้านกร่าง เท่าที่พบข้อมูล
ลินดา ฮันต์

ลิเดีย ซูซานนา "ลินดา" ฮันต์ (เกิด 2 เมษายน ค.ศ. 1945) เป็นนักแสดงชาวอเมริกัน เริ่มแสดงภาพยนตร์ครั้งแรกในเรื่อง "ป็อปอาย" (1980) จากนั้นรับบทเป็นผู้ชายชื่อ บิลลี กวาน ในภาพยนตร์เรื่อง "ปีทมิฬแผ่นดินเพลิง" (1982) ซึ่งทำให้เธอได้รับรางวัลออสการ์ สาขานักแสดงสมทบหญิงยอดเยี่ยมและกลายเป็นบุคคลแรกที่ได้รับรางวัลออสการ์จากการแสดงเป็นตัวละครเพศตรงข้าม ฮันต์ยังปรากฏอยู่ในภาพยนตร์มากมาย รวมถึง "ดูน สงครามล้างเผ่าพันธุ์จักรวาล" (1984), "สี่ยอดสิงห์แดนทมิฬ " (1985), "ตำรวจเหล็ก ปราบเด็กแสบ" (1990), "โพคาฮอนทัส" (1995), "" (1998) และ "ชีวิต นิยาย กับยอดชายโลกมหัศจรรย์" (2006)
นอกจากภาพยนตร์ ฮันต์ยังประสบความสำเร็จทางโทรทัศน์และพากย์เสียง โดยเฉพาะอย่างยิ่งการเป็นผู้บรรยายสำหรับชุดวิดีโอเกมตำนานกรีซโบราณอย่าง "ก็อดออฟวอร์" ตั้งแต่ปี 1997 ถึง 2002 เธอรับบทเป็นผู้พิพากษา โซอี ฮิลเลอร์ ในละครชุดเรื่อง "เดอะแพรกทิส" และผู้บัญชาการแชนนอลต์ ในละครวิทยาศาสตร์เรื่อง "สเปซเรนเจอส์" ตั้งแต่ปี 2009 เธอรับบทเป็นเฮนเรียตตา "เฮตตี" แลงจ์ ในละครชุดของซีบีเอสเรื่อง "" บทบาทนี้ทำให้เธอได้รับรางวัลทีนชอยซ์อะวอดส์สองรางวัล
ชีวิตช่วงแรก.
ฮันต์เกิดเมื่อวันที่ 2 เมษายน ค.ศ. 1945 ในมอร์ริสทาวน์ รัฐนิวเจอร์ซีย์ พ่อของเธอชื่อ เรย์มอนด์ เดวี ฮันต์ (1902–1985) เป็นรองประธานของฮาร์เปอร์ฟิวเอลออย แม่ของเธอ เอลซี ดอยอิง ฮันต์ (1903–1994) เป็นครูสอนเปียโนที่โรงเรียนการดนตรีเวสต์พอร์ตและแสดงร่วมกับคณะนักร้องประสานเสียงของชุมนุมศาสนจักรเซากาทัก ในเวสต์พอร์ต รัฐคอนเนทิคัต ฮันต์มีพี่สาวหนึ่งคนชื่อ มาร์เชอ (เกิดปี 1940) เธอเข้าเรียนที่สถาบันศิลปะอินเตอร์โลเชน และสำเร็จการศึกษาจากโรงเรียนการละครแห่งกูดแมนที่สถาบันศิลปะแห่งชิคาโก (ปัจจุบันคือ มหาวิทยาลัยเดอโปล)
ชีวิตส่วนตัว.
ฮันต์เริ่มคบหากับคาเรน ไคลน์ นักจิตบำบัด ตั้งแต่ปี 1978 ทั้งคู่สมรสกันในปี 2008
ครั้นเมื่อเข้าสู่วัยรุ่น ฮันต์ได้รับการวินิจฉัยว่าเป็นภาวะขาดฮอร์โมนการเจริญเติบโต ทำให้เธอมีส่วนสูงเพียง
ณัฐนันท์ คุณวัฒน์

ณัฐนันท์ ศดิศสิทธินนท์ (เกิด 14 พฤษภาคม พ.ศ. 2519) ชื่อเล่น เอิร์ท เป็นนักแสดงและนายแบบชาวไทย เริ่มเข้าสู่วงการบันเทิงจากการประกวดหนุ่ม-สาวช่างฝัน และเป็นหนึ่งจากเวทีการประกวดผู้คว้าตำแหน่งรองชนะเลิศ จากนิตยสารเธอกับฉัน ประจำปี 1993 เพื่อเป็นการเฟ้นหานายแบบ นางแบบ นักแสดง และศิลปิน ขวัญใจวัยรุ่นหน้าใหม่ ปัจจุบันมีผลงานการแสดงละครและโฆษณาถ่ายแบบ เป็นต้น นอกจากนี้ยังเคยเป็นนักร้อง ออกอัลบั้มเพลงชื่อชุด “EARTH” ในปี พ.ศ. 2541
ประวัติ.
ณัฐนันท์ ชื่อเดิม (ชินทัพพ์ ศดิศสิทธินนท์) ตามลำดับ เกิดเมื่อวันที่ 14 พฤษภาคม พ.ศ. 2519เป็นนักแสดงศิลปินและนายแบบชาวไทยเกิดที่ตำบลกะเปียด 
อำเภอฉวาง จังหวัดนครศรีธรรมราช
ณัฐนันท์จบการศึกษาโรงเรียนมัธยมศึกษาที่โรงเรียนหอวังและจบการศึกษาปริญญาตรีคณะ บริหารธุรกิจ สาขาการตลาด มหาวิทยาลัยราชภัฏสวนดุสิต
วงการบันเทิง.
ณัฐนันท์ เริ่มเข้าสู่ในวงการบันเทิงจากการประกวด หนุ่ม-สาวช่างฝัน และเป็นหนึ่งจากเวทีการประกวดผู้คว้าตำแหน่งรองชนะเลิศ จากนิตยสารเธอกับฉัน ประจำปี 1993 เพื่อเป็นการเฟ้นหานายแบบ นางแบบ นักแสดง และศิลปิน ขวัญใจวัยรุ่นหน้าใหม่ ปัจจุบันมีผลงานการแสดงละครและโฆษณาถ่ายแบบเป็นต้น
ณัฐนันท์ เป็นพระเอกละครเรื่องแรกคือเรื่อง "ฝากใจไว้ให้ใครสักคน" แสดงคู่กับ หมวย อัญษนา บุรานันท์ ในปี พ.ศ. 2540 และรับบทเป็น "คัมภีร์" จากละครเรื่อง "หงส์เหิน" แสดงคู่กับ ยุ้ย ปัทมวรรณ เค้ามูลคดี ในปี พ.ศ. 2541 ออกอากาศทางช่อง 9 ภายหลังณัฐนันท์พลิกบทบาทเป็นตัวร้ายจากละครเรื่อง "แผลหัวใจ" ออกอากาศทางช่อง 3 ในปี พ.ศ. 2545 และผลงานละครหลายเรื่องและในยุคนั้นณัฐนันท์มีชื่อเสียงจากละครเรื่อง "ฝันกลางตะวัน" แสดงร่วมกับ เต๋า สมชาย เข็มกลัด และ อั้ม ฐนิชา ดิษยบุตร รับบทเป็น "โอ๊ก" กับบทตัวร้าย ในปี พ.ศ. 2546 ออกอากาศทางช่อง 7 HD 
ปัจจุบัน ณัฐนันท์มีผลงานละครหลาย ๆ เรื่องทุกสถานีและกับบทบาทพ่อพระเอกและพ่อนางเอกสลับบทเรื่อย ๆ มาในปี พ.ศ. 2563 เอิร์ท มีผลงานละครเรื่อง "ตะวันอาบดาว" รับบทเป็น "ปราณนนท์" กับการพลิกบทบาทแสดงคู่กับ พล พูลภัทร อัตถปัญญาพล ปัจจุบัน ณัฐนันท์ มีผลงานการแสดงละครกับทุกสังกัดและสถานีต่าง ๆ เป็นต้น
ชีวิตส่วนตัว.
ปัจจุบัน เอิร์ท ณัฐนันท์ ได้คบหาดูใจกับ แอ้ม ศิรประภา สุขดำรงค์ จากการแสดงละครคู่กันเรื่อง "ฝันกลางตะวัน" ในปี พ.ศ. 2546 ออกอากาศทาง ช่อง 7 HD ในครบรอบ 20 ปี
วันที่ 21 ธันวาคม พ.ศ. 2559 เอิร์ท ณัฐนันท์ จดทะเบียนสมกับ แอ้ม ศิรประภา สุขดำรงค์
แบบซุ้มเงียบ ๆ และในปัจจุบันมีผลงานละครกับสังกัดและทุกสถานีต่าง ๆ
โนบูยูกิ โคบูชิ

โนบูยูกิ โคบูชิ (こぶし のぶゆき, 8 กันยายน1974 -) เป็นนักพากย์นักแสดงละครเวทีเวที และอดีตผู้อำนวยการสร้าง ชาวญี่ปุ่น เกิดในจังหวัดเกียวโต สังกัดเค็นโปรดักชัน ชื่อในวงการที่เคยใช้ในอดีตคือ 小伏 伸之 (อ่านแบบเดียวกัน แค่ใช้คันจิล้วน) ซึ่งเป็นชื่อจริงของเขา
= (อัลบั้ม)

= (อ่านว่า อีควอลส์) เป็นสตูดิโออัลบั้มลำดับที่ 4 ของนักร้องนักแต่งเพลงชาวอังกฤษ เอ็ด ชีแรน วางจำหน่ายเมื่อวันที่ 29 ตุลาคม ค.ศ. 2021 โดยอะไซลัมเรเคิดส์ และแอตแลนติกเรเคิดส์ อัลบั้มนี้ได้ทำการประชาสัมพันธ์ซิงเกิลจำนวน 4 เพลง คือ "แบดฮาบิตส์" "ชิพเวอส์" "โอเวอร์พาสกราฟฟิตี" "เดอะโจกเกอร์แอนด์เดอะควีน" "2สเต็ป" และซิงเกิลโปรโมต "วิสิตติงอาเวอส์"
เมื่อเปิดตัวอัลบั้ม "=" ได้รับคำวิจารณ์ที่หลากหลายจากนักวิจารณ์เพลง ซึ่งชื่นชมการทดลองเกี่ยวกับเสียงที่เกิดขึ้นใหม่ของชีแรน ในขณะก็วิจารณ์ในด้านโปรดิวชันส์ อัลบั้มขึ้นอันดับหนึ่งในหลายประเทศ เช่น ออสเตรเลีย เบลเยียม แคนาดา เดนมาร์ก ฝรั่งเศส เยอรมนี ไอร์แลนด์ อิตาลี ลิทัวเนีย เนเธอร์แลนด์ นิวซีแลนด์ สกอตแลนด์ สวีเดน สหราชอาณาจักร และสหรัฐอเมริกา
อัลบั้มรุ่นคริสต์มาสวางจำหน่ายในวันที่ 3 ธันวาคม ค.ศ. 2021 แม้ว่าจะถูกลบออกในภายหลัง โดยประกอบด้วยแขกรับเชิญจากนักร้องนักแต่งเพลงชาวอังกฤษเอลตัน จอห์น ในเพลง "แมรีคริสต์มาส" ในขณะที่รุ่นมาตรฐานไม่มีแขกรับเชิญ
อัลบั้มรุ่นทัวร์วางจำหน่ายเมื่อวันที่ 27 พฤษภาคม ค.ศ. 2022 ประกอบด้วยสองเพลงของเขาจาก "เยสเตอร์เดย์" เป็นภาพยนตร์ในปี ค.ศ. 2019 คือเพลง "วันไลฟ์" และ "เพนกวินส์" และเพลงใหม่สองเพลง "ไอวิลรีเมมเบอร์ยู" และ "เวลคัมทูเดอะเวิลด์" การออกใหม่ยังมีซิงเกิล "อาฟเตอร์โกล" ในปี ค.ศ. 2020 ซิงเกิลเวอร์ชัน "เดอะโจกเกอร์แอนด์เดอะควีน" ที่มีนักร้องนักแต่งเพลงชาวอเมริกันเทย์เลอร์ สวิฟต์ เวอร์ชันซิงเกิลของ "2สเต็ป" ร่วมร้องกับแร็ปเปอร์ชาวอเมริกันลิลเบบี รีมิกซ์ของ "แบดฮาบิตส์" ร่วมร้องกับวงร็อคอังกฤษบริงมีเดอะฮอไรซันและการร่วมงานกับนักร้องชาวไนจีเรียไฟร์บอยดีเอ็มแอลในเพลง "เปรู" รีมิกซ์ครั้งที่สองของ "2สเต็ป" ยังรวมอยู่ในการออกใหม่ในหลายประเทศด้วย
อัลบั้มเวอร์ชันภาษาฝรั่งเศสวางจำหน่ายเมื่อวันที่ 4 พฤศจิกายน ค.ศ. 2021 เวอร์ชันนี้มีเพลง "เปรู" รีมิกซ์ของ "2สเต็ป" ร่วมร้องกับเลโต "แบมแบม" โดยกามิลา กาเบโยร่วมร้องกับชีแรน และซิงเกิลใหม่ "คอลออนมี" โดยเวียนเนย์ร่วมร้องกับชีแรน รุ่นลิมิเต็ดมีดีวีดีคอนเสิร์ตเดอะเอฟเอ็นเอซีไลฟ์ 2021 คอนเสิร์ต อัลบั้มนี้ขายได้ 1.3 ล้านชุดทั่วโลกในปี 2021 จนกลายเป็นอัลบั้มขายดีอันดับ 5 ของโลก
รายการเพลง.
หมายเหตุ
จอห์น บารีลาโร

โจฟานนี ดอเมนนิก "จอห์น" บารีลาโร (เกิด 14 พฤศจิกายน 1971) เป็นอดีตนักการเมืองชาวออสเตรเลีย ผู้ดำรงตำแหน่งรองรัฐมนตรีรัฐนิวเซาธ์เวลส์คนที่ 18 และผู้นำส่วนภูมิภาคนิวเซาธ์เวลส์ของพรรคแห่งชาติออสเตรเลีย จากปี 2016 ถึง 2021 เขาเป็นรัฐมนตรีส่วนภูมิภาคนิวเซาธ์เวลส์, การค้า และอุตสาหกรรม ในคณะรัฐมนตรีของเบเรยิเกลียนตั้งแต่เดือนเมษายน 2019 และเป็นสมาชิกของสภานิติบัญญัติรัฐนิวเซาธ์เวลส์ในฐานะผู้แทนเขตเลือกตั้งโมนาโร นับตั้งแต่ปี 2011 กระทั่งลาออกจากตำแหน่งในเดือนตุลาคม 2021 เขาลาออกโดยอ้างว่า "เป็นเวลาที่เหมาะสมที่ข้าพเจ้าจะส่งต่อบังเหียนนี้"
บารีลาโรยังเป็นที่รู้จักจากกรณีข้อฟ้องร้อง "บารีลาโร กับ แชงส์-มาร์กอวีนา" ที่ซึ่งเขากล่าวหาว่ายูทูบเบอร์ จอร์แดน แชงส์ (Jordan Shanks) โดยช่องยูทูบของแชงส์ friendlyjordies ทำการหมิ่นประมาทเขา และต่อกูเกิลในฐานะผู้เผยแพร่วิดีโอเหล่านั้น รวมถึงยังส่งต่อแชงส์และผู้ผลิตของแชงส์ให้อยู่ภายใต้การตรวจตราของตำรวจนิวเซาธ์เวลส์ หน่วยบันทึกบุคคล (NSW Police Fixated Persons Unit), ทำให้ผู้ผลิตของช่องของแชงส์ คริสโต แลงเคอร์ (Kristo Langker) ถูกจับกุมโดยตำรวจหน่วยต้านการก่อการร้าย ด้วยฐานความผิดสะกดรอยตามบุคคล ข้อกล่าวหานี้ถูกถอนในเดือนมีนาคม 2022 ทั้งหมดนี้เริ่มต้นจากการที่แชงส์เริ่มทำวิดีโอวิจารณ์บารีลาโรว่ามีส่วนในการฤดูเพลิงไหม้ใหญ่พงหญ้าในปี 2019–20 และกล่าวหาว่าเขามีส่วนในการฉ้อโกง บารีลาโรได้ออกมาแสดงความคิดเห็นอย่างเปิดเผยว่าเขาไม่พอใจต่อการล้อเลียนของแชงส์ ซึ่งเรียกบารีลาโรเทียบกับตัวละครมารีโอ จากแฟรนชายส์วิดีโอเกม ซูเปอร์มารีโอ รวมถึงที่ล้อเลียนเขาว่า "ทำงานได้เพราะสปาเก็ตตี" (powered by spaghetti) ซึ่งเป็นการอ้างถึงกรรีที่บารีลาโรชนะในการแข่งกินสปาเก็ตตีประจำปีของเทือง Queanbeyan หลายต่อหลายครั้ง บารีลาโรอ้างว่าแชงส์ "มีเจตนาแอบแฝงที่เหยียดเชื้อชาติ" (racist undertones)
หลังออกจากวงการการเมือง เขาพยายามจะเริ่มต้นอาชีพใหม่ในฐานะผู้แทนหอการค้านิวเซาธ์เวลส์ไปยังสหรัฐ (New South Wales trade commissioner to the United States) ซึ่งนำไปสู่เรื่องอื้อฉาวทางการเมืองของรัฐมนตรีรัฐ ดอมินิก เปรอทเทต ท้ายที่สุดกรณีอื้อฉาวที่ตามมาซึ่งรวมถึงการฉ้อโกงในรัฐบาลของนิวเซาธ์เวลส์ นำไปสู่การตรวจสอบโดยคณะกรรมการอิสระเพื่อต้านโกงของรัฐ และเป็นผลให้สตรวท อายรีส ลาออกจากการเป็นรัฐมนตรีจากส่วนร่วมในเรื่องอื้ฉาวนี้ นอกจากนี้ เขายังเคยทำร้ายร่างกายช่างภาพของสำนักข่าวหนึ่งในปี 2022 แต่ในเดือนกุมภาพันธ์ 2023 เขาได้รับการติดสินพ้นผิดเนื่องจากปัญหาสุขภาพจิต
เกอเนอือร์เก็นช์

เกอเนอือร์เก็นช์ (#เปลี่ยนทาง) เป็นเมืองทางตอนเหนือของประเทศเติร์กเมนิสถาน ไม่ไกลจากพรมแดนกับประเทศอุซเบกิสถาน และเป็นที่ตั้งของอดีตนครโบราณกูร์กานจ์  ซึ่งประกอบไปด้วยซากปรักหักพังของวัฒนธรรมฆวารัซม์ ประชากรของนครละทิ้งนครไปในช่วงต้นศตวรรษ 18 เพื่อไปหาที่ตั้งรกรากใหม่ กูร์กานจ์จึงตกอยู่ในสภาพร้างนี้เรื่อยมา ในปี 2005 ซากปรักหักพังของเกอเนอือร์เก็นช์ได้รับการขึ้นทะเบียนเป็นแหล่งมรดกโลกของยูเนสโก
อูร์เกนช์เก่าตั้งอยู่ริมฝั่งแม่น้ำอามูดาร์ยาและในอดีตตั้งอยู่บนเส้นทางสายไหม ในปัจจุบันเป็นหนึ่งในแหล่งโบราณคดีที่สำคัญที่สุดของประเทศเติร์กเมนิสถาน เต็มไปด้วยซากปรักหักพังจากศตวรรษที่ 11–16 ซึ่งประกอบด้วยมัสยิด, ซุ้มทางเข้าออกของสถานีคาราวาน, ป้อมปราการ, อนุสรณ์ไว้ศพ และหออะษาน ที่มีชื่อเสียงที่สุดคือ หออะษานกูตลุกตีมูร์
อาซูกะ โองาเมะ

อาซูกะ โองาเมะ (<ruby>大亀<rt> おおがめ</rt></ruby> あすか, 18 ธันวาคม 1987 -) เป็นนักพากย์ หญิง ชาวญี่ปุ่น อดีตนักเล่นไพ่นกกระจอกมืออาชีพ (ถอนตัวเมื่อ 25 เมษายน 2022) เกิดที่จังหวัดฮิโรชิมะ สังกัดซิกมาอีเวฟเวน ส่วนสูง 142 ซม.
หน้าต่างเนวาร์

หน้าต่างเนวาร์ ("เนวาร ฌยาล") เป็นคำเรียกหน้าต่างไม้ที่แกะสลักอย่างวิจิตร อันเป็นองค์ประกอบที่มีลักษณะเด่นของสถาปัตยกรรมเนปาลแบบธรรมเนียม รวมถึงได้รับการบรรยายไว้ว่าเป็นสัญลักษณ์ของวัฒนธรรมและงานช่างของวัฒนธรรมเนวาร์ ระดับชั้นของความซับซ้อนและวิจิตรในการแกะสลักหน้าต่างเนวาร์มาถึงจุดสูงสุดในตอนกลางของศตวรรษที่ 18 หน้าต่างเนวาร์สามารถพบได้ตามพระราชวัง, บ้านเรือน และศาสนสถานต่าง ๆ ทั่วทั้งเนปาลมณฑล
ชื่อ, เสาข้าง และบานหน้าต่าง ประดับประดาด้วยเทวรูป, ประติมากรรมรูปสัตว์ในตำนาน, มังกร, นาค, นกยูง, หม้อกลัศ และองค์ประกอบอื่น ๆ และหน้าต่างอาจถูกครอบด้วยฉัตรเชิงพิธีกรรม บ้านเรือเนวาร์มักใช้หน้าต่างรูปแบบที่ต่างกันไปในแต่ละชั้นของบ้าน ต่างกันไปตามการใช้สอย ในช่วงศตวรรษ 21 หน้าต่างแบบเนวาร์เริ่มกลับมาได้รับความนิยมอีกครั้งเนื่องมาจากความนิยมในงานสถาปัตยกรรมเนวาร์ อันเป็นผลมาจากการท่องเที่ยวและความตระหนักในวัฒนธรรมที่มีเพิ่มขึ้น
หนึ่งในรูปแบบที่พบมากที่สุดของหน้าต่างเนวาร์คือ "สันชญา" (เทวนาครี: सँझ्या; Sanjhyā) ซึ่งเประกอบด้วยสามหน่วย และมักตั้งอยู่ตรงจุดกลางของฟาซาด ส่วนใหญ่มักใช้เป็นหน้าต่างของชั้นสามของอาคาร
อาซามิ อิมาอิ

อาซามิ อิมาอิ (<ruby>今井 麻美<rt>いまい あさみ</rt></ruby>, 16 พฤษภาคม 1977 -) เป็นนักพากย์ นักร้อง และ นักแสดงละครเวที ชาวญี่ปุ่น จบปริญญาตรีสาขาวรรณคดีจากมหาวิทยาลัยเมจิ เกิดใน เขตชิบุยะ โตเกียว เติบโตในเมืองโทกุยามะ จังหวัดยามางุจิ สังกัด EARLY WING
ผลงานเด่นได้แก่ คิซารางิ จิฮายะใน ซีรีส์ไอดอลมาสเตอร์และมากิเสะ คุริสึ ใน สไตนส์;เกท
อัรริซาละฮ์ (หนังสือของอัชชาฟิอี)

อัรริซาละฮ์ โดย อัชชาฟิอี (เสียชีวิต 820) ชื่อเต็ม กิตาบุรริซาละฮ์ ฟีอุศูลุลฟิกฮ์  "หนังสือการสื่อสารบนพื้นฐานความเข้าใจ (คือหลักนิติศาสตร์อิสลาม)") เป็นข้อความเกี่ยวกับหลักนิติศาสตร์อิสลาม
คำว่า "ริซาละฮ์" ในภาษาอาหรับ หมายถึง "ข้อความ" หรือ "จดหมาย, การสื่อสาร" บทความของชาฟิอี ได้รับชื่อเนื่องจากเรื่องราวแบบดั้งเดิมแม้ว่าจะไม่ได้รับการยืนยันว่า ชาฟิอี แต่งผลงานเพื่อตอบสนองคำร้องขอจากมุฮัดดิษ ชั้นนำในบัศเราะฮ์คือ อับดุรเราะห์มาน อิบน์ มะฮ์ดีย์; เรื่องราวมีอยู่ว่า อิบน์ มะฮ์ดีย์ต้องการให้ชาฟิอี อธิบายความสำคัญนิติศาสตร์ของอัลกุรอาน และ ซุนนะฮ์ และ "ริซาละฮ์" คือคำตอบของชาฟีอี
ในผลงานนี้ อัชชาฟิอี กล่าวกันว่าได้สรุปแหล่งที่มาของกฎหมายอิสลาม ไว้สี่แหล่ง แม้ว่าการแบ่งตามสี่ส่วนนี้จะมาจากนักตัฟซีรในภายหลังเกี่ยวกับงานนี้มากกว่าตัวชาฟิอีเอง
มานามิ นูมากูระ

มานามิ นูมากูระ (<ruby>沼倉 愛美<rt>ぬまくら まなみ</rt></ruby>, 15 เมษายน 1988 -) เป็นนักพากย์ และ นักร้อง ชาวญี่ปุ่น เกิดที่ เมืองโยโกฮามะ จังหวัดคานางาวะ สังกัดอาตส์วิชัน มีชื่อเล่นว่า นูซัง (ぬーさん)
ซูกวากิฟ

ซูกวากิฟ  เป็นตลาดปสาน (ซูก) ในโดฮา ประเทศกาตาร์ ที่วางจำหน่ายเครื่องแต่งกายแบบท้องถิ่น เครื่องเทศ งานหัตถกรรม และของฝาก รวมถึงเป็นที่ตั้งของร้านอาหารและร้านนั่งสูบชีชะฮ์จำนวนมาก อาคารดั้งเดิมของซุกวากิฟมีอายุย้อนไปได้ถึงปลายศตวรรษที่ 19 – ต้นศตวรรษที่ 20 สร้างตามสถาปัตยกรรมแบบพื้นถิ่นของกาตาร์ และได้รับการบูรณะใหญ่ในปี 2006
ซุกวากิฟตั้งอยู่ในเขตอัลซูกในใจกลางกรุงโดฮา ซุกตั้งอยู่บนท้องลำน้ำที่แห้งเหือดไปแล้ว เรียกว่า "วาดีมุชัยริบ"  ในอดีตเป็นพื้นที่พบปะของชาวเบดูอิน และเป็นสถานที่ที่คนท้องถิ่นนำสินค้ามาซื้อขายแลกเปลี่ยนกัน โดยเฉพาะสินค้าปศุสัตว์ ในปี 2003 ส่วนใหญ่ของซูกถูกทำลายจากเพลิงไหม้ ทำให้รัฐบาลจัดโครงการบูรณะซูกครั้งใหญ่ในปี 2006 ช่วงแรกของโครงการได้รับเงินทุนสนับสนุนจากเชคฮะมัด บิน เคาะลีฟะฮ์ อัษษานี และชัยเคาะฮ์มูซา บินต์ นาศิร พระชายา อาคารที่ก่อสร้างหลังทศวรรษ 1950 ถูกทุบทำลายทั้งหมด ในขณะที่อาคารที่เก่าแก่กว่านั้นจะได้รับการทำนุบำรุงและตกแต่งใหม่ โครงการซ่อมแซมนี้เสร็จสิ้นในปี 2008 กระบวนการลดความร้อนภายในซูกแบบดั้งเดิมนั้นได้ใช้ไม้และไม้ไผ่ที่นำเข้ามาจากพื้นที่หลายแห่งในเอเชีย
เร มัตสึซากิ

เร มัตสึซากิ (; โรมาจิ: "Matsuzaki Rei", 31 พฤษภาคม 1985-) เป็นนักพากย์หญิง ชาวญี่ปุ่น สังกัดเมาซูโปรโมชัน เกิดที่เมืองฟุกุโอกะ จังหวัดฟุกุโอกะ
กิตาบุลอุมม์

กิตาบุลอุมม์ (อาหรับ : كـتـاب الأم) เป็นบทสรุปฉบับแรกของประมวลกฎหมาย อิสลามที่ใช้เป็นแนวทางที่เชื่อถือได้โดย มัซฮับชาฟิอีของฟิกฮ์ (นิติศาสตร์อิสลาม) ภายในสาขาซุนนะฮ์ของศาสนาอิสลาม งานนี้แต่งโดยผู้ก่อตั้งสำนักชาฟีอีคือ ท่านอิมามอัชชาฟิอี (ค.ศ. 767-820) คำว่า ""อัลอุมม์" " หมายถึง "แบบอย่าง" "กิตาบุลอุมม์" ได้รับการกล่าวขานถึงวิธีการที่ไร้กฎเกณฑ์ ในการพัฒนาหลักการทางกฎหมาย โดยพิจารณาจากสิ่งที่วะฮีย์ลงมา มากกว่าอำนาจตามรายงาน
โบสถ์นักบุญยอห์นแห่งโซฮ์โรล

โบสถ์นักบุญยอห์น  เป็นโบสถ์คาทอลิกอาร์มีเนียอายุศตวรรษที่ 5-6 ในหมู่บ้านโซฮ์โรล เทศมณฑลแชเบสแทร์ จังหวัดอาเซอร์ไบจานตะวันออก ประเทศอิหร่าน โบสถ์สร้างขึ้นใหม่ในปี 1840 โดย Samson Makintsev (Sam Khan; สมาชิกของกองพลบอกาตือร์) ด้วยอิฐ ทับบนฐานเดิมของโบสถ์หลังเดิม โบสถ์ได้รับการขึ้นทะเบียนมรดกแห่งชาติอิหร่านในปี 1968 รหัสทะเบียน 766
มุสนัด อัชชาฟิอี

มุสนัด อัชชาฟิอี  เป็นหนึ่งในตำราหะดีษ ที่มีชื่อเสียงซึ่งเขียนโดยอิมามอะบูอับดุลลอฮ์ มุฮัมมัด อิบน์ อิดรีส อัชชาฟิอี (ค.ศ. 767–820, ฮ.ศ. 150–204) ชาฮ์ อับดุลอะซีซ อัดดะฮ์ละวี บอกว่า "มุสนัดนี้ใช้เพื่อระบุหะดีษมัรฟูอ์”
คำอธิบาย.
หนังสือเล่มนี้มีหะดีษ เกือบ 2000 บท เป็นหนึ่งในมุสนัด (หนังสือหะดีษ) ที่เก่าสุดที่เคยเขียนขึ้น หนังสือเล่มนี้เขียนขึ้นในศตวรรษที่ 2 ของปฏิทินอิสลาม การรวบรวมหนังสือนี้จะไม่ใช่ผลงานของอิมามโดยตรง แต่เป็นการเขียนโดยนักวิชาการรุ่นหลังที่เป็นลูกศิษย์ของอัรเราะบีอ์ ดังที่อิบน์ ฮะญัร อัลอัสเกาะลานีอธิบาย
ชาตียสังสัท

ชาตียสังสัท  เป็นสภานิติบัญญัติสูงสุดของประเทศบังกลาเทศ มี 350 ที่นั่ง 50 ที่นั่งในจำนวนนี้ได้รับการสงวนไว้สำหรับผู้หญิงโดยเฉพาะ ผู้ที่ได้รับการเลือกตั้งเข้าสู่ชาตียสังสัทเรียกว่าสมาชิกสังสัท การเลือกตั้งสมาชิกสังสัทจะจัดขึ้นทุก ๆ 5 ปี เว้นแต่ว่าประธานาธิบดีจะยุบสภาล่วงหน้า การเลือกตั้งชาตียสังสัท ชุดที่ 11 ซึ่งเป็นการเลือกตั้งครั้งล่าสุดจัดขึ้นเมื่อวันที่ 30 ธันวาคม พ.ศ. 2561
อายากะ ฟูกูฮาระ

อายากะ ฟูกูฮาระ (<ruby>福原 綾香<rt>ふくはら あやか</rt></ruby>, 31 ธันวาคม 1989 -) เป็นนักพากย์ หญิงชาวญี่ปุ่น เกิดในจังหวัดคาโงชิมะ สังกัด อครอสเอนเทอร์เทนเมนต์ สูง 163 ซม.
ผลงานเด่น ได้แก่ ชิบุยะ ริง ใน ไอดอลมาสเตอร์ ซินเดอเรลลาเกิร์ลส์ และ ทาโร มิซากิ ใน กัปตันซึบาสะ
ริกะ ทาจิบานะ

ริกะ ทาจิบานะ (<ruby>立花 理香<rt>たちばな りか</rt></ruby>, 27 กุมภาพันธ์ 1987-) เป็นนักพากย์ นางแบบ และ นักร้องหญิง ชาวญี่ปุ่น เกิดที่จังหวัดฮิโรชิมะ สังกัด PUGNUS สามีของเธอคือเค็นยะ วากัตสึกิ เป็นนักเบสบอลมืออาชีพ
หวัง ไหลชุน

หวัง ไหลชุน (เกิด พ.ศ. 2509 หรือ 2510) มหาเศรษฐินีชาวจีนสัญชาติฮ่องกง เป็นประธานและผู้ร่วมก่อตั้งบริษัทผู้ผลิตอุปกรณ์อิเล็กทรอนิกส์  หรือที่รู้จักในชื่อ Luxshare-ICT  ซึ่งจัดตั้งขึ้นในเดือนพฤษภาคม พ.ศ. 2547 ในนครตงกว่าน ประเทศจีน โดยบริษัทรับออกแบบและผลิตสายสัญญาณคอมพิวเตอร์ นอกจากนี้บริษัทยังเป็นผู้ประกอบชิ้นส่วนรายหลักของผลิตภัณฑ์แอร์พอดของบริษัทแอปเปิล และบริษัทได้จดทะเบียนซื้อขายหลักทรัพย์ในกระดาน SME ของตลาดหลักทรัพย์เชินเจิ้นใน พ.ศ. 2553
หลังจากจบการศึกษาจากโรงเรียนมัธยมต้นใน พ.ศ. 2531 เธอเข้าร่วมโรงงานผลิตอุปกรณ์เชื่อมต่ออิเล็กทรอนิกส์ใต้น้ำสำหรับงานทางทะเลของบริษัทฟ็อกซ์คอนน์ ในเชินเจิ้นในตำแหน่งพนักงานในสายการผลิต และต่อมาได้เลื่อนตำแหน่งเป็นหัวหน้าแผนก ในปี 2542 เธอลาออกจากฟ็อกซ์คอนน์แล้วร่วมกับหวัง ไหลเชิง  น้องชาย เข้าซื้อบริษัท Hong Kong Luxshare ต่อมาในปี 2547 จึงทำการก่อตั้งบริษัท Luxshare Precision Industry ซึ่งเธอดำรงตำแหน่งประธานบริษัท และน้องชายทำหน้าที่เป็นรองประธาน ในช่วงแรกดำเนินการผลิตตามคำสั่งจากบริษัทฟ็อกซ์คอนน์เป็นหลัก จนเมื่อต้นปี 2553 ได้ปรับเป้าหมายทางธุรกิจเป็นดำเนินการผลิตอุปกรณ์เชื่อมต่อซึ่งเป็นสินค้าของตนเอง
ในปี 2557 หนังสือพิมพ์ "เดอะเดลีเทลิกราฟ" ประกาศว่าเธอเป็นหนึ่งในมหาเศรษฐินีที่สร้างฐานะด้วยตัวเองที่มีอายุน้อยที่สุดในโลก ในขณะอายุ 46 ปี
ใน พ.ศ. 2564 เธอเป็นผู้หญิงที่ร่ำรวยที่สุดอันดับสองของจีนตามรายงานของหนังสือพิมพ์ "ไชน่าเดลี"
มารินะ อิโนอูเอะ

มารินะ อิโนอูเอะ (<ruby>井上 麻里奈<rt>いのうえ まりな</rt></ruby>, 20 มกราคม 1985 -) เป็นนักพากย์ และ ผู้บรรยาย หญิง ชาวญี่ปุ่น เกิดที่โตเกียว สังกัดอาโอนิโปรดักชัน ส่วนสูง 162 ซม.
โฮโนกะ อิโนอูเอะ

โฮโนกะ อิโนอูเอะ (<ruby>井上 ほの花<rt>いのうえ ほのか</rt></ruby>, 9 กุมภาพันธ์ 1998 -) เป็น นักพากย์ และ นักร้อง หญิง ชาวญี่ปุ่น เกิดที่จังหวัดคานางาวะ สังกัดออฟฟิศอาเนโมเน แม่ของเธอเป็นนักพากย์ คิกูโกะ อิโนอูเอะ
มาริโกะ โคดะ

มาริโกะ โคดะ (<ruby>國府田 マリ子<rt>國府田 マリ子</rt></ruby>, 5 กันยายน 1969 -) เป็น นักพากย์ นักร้อง นักแสดง และ ผู้บรรยาย ชาวญี่ปุ่น เกิดที่จังหวัดไซตามะ สังกัดอาโอนิโปรดักชัน
อ็องรี ฌีโร

อ็องรี ออนอเร ฌีโร (18 มกราคม ค.ศ. 1879 - 11 มีนาคม ค.ศ. 1949) เป็นนายพลชาวฝรั่งเศสและผู้นำของกองกำลังฝรั่งเศสเสรีในช่วงสงครามโลกครั้งที่สอง จนกระทั่งเขาถูกบังคับให้เกษียณใน ค.ศ. 1944
เกิดในครอบครัวชาวอาลซัสในกรุงปารีส จบการศึกษาจากสถาบันวิชาทหารแซ็ง-ซีร์ (Saint-Cyr military academy) และเข้ามาเป็นทหารในแอฟริกาเหนือของฝรั่งเศส เขาได้รับบาดเจ็บและถูกทหารเยอรมันจับกุมในช่วงสงครามโลกครั้งที่หนึ่ง แต่สามารถหลบหนีออกจากค่ายเชลยศึกมาได้ ในช่วงระหว่างสงคราม ฌีโรได้เดินทางกลับไปยังแอฟริกาเหนือและเข้าต่อสู้รบในสงครามริฟ ซึ่งทำให้เขาได้รับปูนบำเหน็จด้วยเครื่องอิสริยาภรณ์เลฌียงดอเนอร์
ในช่วงแรกของสงครามโลกครั้งที่สอง ฌีโรได้สู้รบในเนเธอร์แลนด์ ในเดือนพฤษภาคม ค.ศ. 1940 เขาถูกทหารเยอรมันจับกุมอีกครั้ง แต่สามารถหลบหนีจากการถูกคุมขังได้สำเร็จอีกครั้งในเดือนเมษายน ค.ศ. 1942 ภายหลังจากการวางแผนอย่างรอบคอบเป็นเวลาสองปี จากภายในฝรั่งเศสเขตวีชี เขาทำงานให้กับฝ่ายสัมพันธมิตรอย่างลับ ๆ และได้รับมอบหมายหน้าที่ในบังคับบัญชาการต่อกองกำลังทหารฝรั่งเศสในแอฟริกาเหนือภายหลังปฏิบัติการคบเพลิง (พฤศจิกายน ค.ศ. 1942) ตามมาด้วยการลอบสังหารฟร็องซัว ดาร์ล็อง ในเดือนมกราคม ค.ศ. 1943 เขาเข้าร่วมในการประชุมกาซาบล็องกาพร้อมกับชาร์ล เดอ โกล, วินสตัน เชอร์ชิล และแฟรงกลิน ดี. โรสเวลต์ ต่อมาในปีเดียวกัน ฌีโรและเดอ โกล ได้เป็นประธานร่วมของคณะกรรมการแห่งการปลดปล่อยชาติฝรั่งเศส แต่กลับสูญเสียแรงสนับสนุนและลาออกจากตำแหน่งด้วยคับข้องใจในเดือนเมษายน ค.ศ. 1944
หลังสงคราม ฌีโรได้รับเลือกให้เข้าสู่สมัชชาร่างรัฐธรรมนูญแห่งสาธารณรัฐฝรั่งเศสที่สี่ เขาเสียชีวิตในดีฌงใน ค.ศ. 1949
มาร์กุส แพช็อน

มาร์กุส อะเล็กเซย์ แพช็อน (เกิด 1 มิถุนายน พ.ศ. 2522) หรือที่รู้จักกันในชื่อ Notch เป็นโปรแกรมเมอร์และนักออกแบบวิดีโอเกมชาวสวีเดน เขาเป็นที่รู้จักกันดีที่สุดในการสร้างวิดีโอเกมแซนด์บ็อกซ์ "ไมน์คราฟต์" และก่อตั้งบริษัทวิดีโอเกมโมแจงสตูดิโอส์ในปี ค.ศ. 2009
การร่วมทุนของแพช็อนในการก่อตั้งโมแจงคือ "ไมน์คราฟต์" ซึ่งได้รับความนิยมและการสนับสนุนตั้งแต่การปล่อยตัวเกมเดโมในปี ค.ศ. 2009 ตั้งแต่นั้นมา เขาก็มีชื่อเสียงโด่งดังในอุตสาหกรรมวิดีโอเกม ได้รับรางวัลมากมายและรู้จักกับผู้นำในอุตสาหกรรมวิดีโอเกม เขาดำรงตำแหน่งหัวหน้านักออกแบบของไมน์คราฟต์จนกระทั่งเกมเปิดตัวอย่างเป็นทางการในปี ค.ศ. 2011 หลังจากนั้นเขาได้ส่งต่อตำแหน่งให้กับเย็นส์ แบร์เยนสเตน เขายังคงทำงานเกี่ยวกับ "ไมน์คราฟต์"ต่อไปจนกระทั่งเขาลาออกจาก โมแจง ในเดือนกันยายน ค.ศ. 2014 หลังจากที่ ไมโครซอฟท์ เข้าซื้อกิจการด้วยมูลค่า 2.5 พันล้านดอลลาร์ ในที่สุด ไมโครซอฟท์ก็แยกตัวออกจากแพช็อนหลังจากมีการแสดงความคิดเห็นไม่เหมาะสมเกี่ยวกับหัวข้อต่าง ๆ เช่น เชื้อชาติและเพศในบัญชี ทวิตเตอร์ ของเขา
ชีวประวัติ.
มาร์กุส อะเล็กเซย์ แพช็อน เกิดเมื่อวันที่ 1 มิถุนายน ค.ศ. 1979 ที่สต็อกโฮล์ม ประเทศสวีเดน โดยมีแม่เป็นชาวฟินแลนด์และพ่อเป็นชาวสวีเดน เขาอาศัยอยู่ที่ เอดึสบิน ในช่วงเจ็ดปีแรก ก่อนที่ครอบครัวของเขาจะย้ายกลับไปสต็อกโฮล์ม เขาเริ่มเขียนโปรแกรมคอมพิวเตอร์บ้าน คอมโมดอร์ 128 ของพ่อตอนอายุเจ็ดขวบ หลังจากทดลองกับ โปรแกรมจากสื่อพิมพ์ ต่างๆ เขาได้สร้างเกมแรกเมื่ออายุแปดขวบ ซึ่งเป็น เกมผจญภัยเชิงข้อความ เขาทำงานอย่างมืออาชีพในฐานะนักพัฒนาเกมให้กับ บริษัทคิง เป็นเวลากว่าสี่ปีจนถึงปี ค.ศ. 2009 หลังจากนั้นเขาก็ทำงานเป็นโปรแกรมเมอร์ให้กับ บริษัทจัลบัม เขายังเป็นหนึ่งในผู้ก่อตั้ง "เวิร์มออนไลน์" ปัจจุบันได้ออกจากการทำงานแล้ว นอกเวลางาน เขาได้ลงแข่งไปแล้ว 7 เกม เขาเป็นตัวหลักของ "ไมน์คราฟต์ : เดอะสตอรี่ออฟโมแจง" ซึ่งเป็นสารคดีผลิตโดย 2 เพลย์เยอร์โปรดักชัน ซึ่งเกี่ยวกับยุครุ่งเรืองของ "ไมน์คราฟต์" และ โมแจง
ชีวิตส่วนตัว.
แพช็อนเป็นสมาชิกของเมนซาประเทศสวีเดน ในปี ค.ศ. 2011 เขาแต่งงานกับ Elin Zetterstrand และมีลูกสาวหนึ่งคน เมื่อวันที่ 15 สิงหาคม 2555 เขาประกาศว่าเขาและภรรยาได้ฟ้องหย่า การหย่าร้างสิ้นสุดลงในปลายปีนั้น
แพช็อนได้รับการวิพากษ์วิจารณ์ทั้งการละเมิดลิขสิทธิ์และจุดยืนของบริษัทเกมขนาดใหญ่เกี่ยวกับการละเมิดลิขสิทธิ์ นอกจากนี้ เขาเป็นสมาชิกของ พรรคไพเรทแห่งสวีเดน เขาเป็นผู้ไม่เชื่อในพระเจ้าและได้บริจาคเงินให้กับ องค์กรแพทย์ไร้พรมแดน ภายใต้การดูแลของเขา โมแจงได้ใช้เวลาหนึ่งสัปดาห์เพื่อพัฒนา "คาตาคอมบ์สแนตช์" สำหรับ ฮัมเบิลอินดีบันเดิล และบริจาคเงิน 458,248 ดอลลาร์เพื่อการกุศล
ในเดือนธันวาคม ค.ศ. 2014 แพช็อนซื้อบ้านใน ทรัลเดลเอสเตทส์, เบเวอร์ลีฮิลส์, แคลิฟอร์เนียในราคา 70 ล้านดอลลาร์ ซึ่งเป็นราคาขายที่สูงเป็นประวัติการณ์สำหรับเบเวอร์ลีฮิลส์ในขณะนั้น
เกม.
"ไมน์คราฟต์".
ผลงานที่ได้รับความนิยมมากที่สุดของแพช็อนคือเกมแซนด์บ็อกซ์แนวเอาชีวิตรอด"ไมน์คราฟต์" ซึ่งเผยแพร่เป็นครั้งแรกเมื่อวันที่ 17 พฤษภาคม ค.ศ. 2009 และวางจำหน่ายเต็มรูปแบบในวันที่ 18 พฤศจิกายน ค.ศ. 2011 แพช็อน ออกจากงานในฐานะนักพัฒนาเกมเพื่อทำงานเต็มเวลากับไมน์คราฟต์ จนเสร็จสิ้น ในช่วงต้นปี ค.ศ. 2011 โมแจงเอบีขายเกมชุดที่หนึ่งล้าน หลายเดือนต่อมาเป็นชุดที่สอง และอีกหลายชุดเป็นชุดที่สาม โมแจงจ้างพนักงานใหม่หลายคนสำหรับทีมไมน์คราฟต์ในขณะที่แพช็อนส่งต่อบทบาทนักพัฒนาหลักให้กับ เย็นส์ แบร์เยนสเตน เขาหยุดพัฒนาไมน์คราฟต์หลังจากตกลงกับไมโครซอฟท์เพื่อขายโมแจงในราคา 2.5 พันล้านเหรียญ สิ่งนี้ทำให้มูลค่าสุทธิของเขาเพิ่มขึ้นเป็น 1.5 ดอลลาร์สหรัฐฯ พันล้าน.
ริกะ โมรินางะ

ริกะ โมรินางะ (<ruby>森永 理科<rt>もりなが りか</rt></ruby>, 25 เมษายน 1980 -) เป็นนักพากย์ นักแสดงละครเวที และ นักร้อง ชาวญี่ปุ่น รับหน้าที่ร้องนำวง functioncode เกิดที่โตเกียว สังกัดเมาซูโปรโมชัน
รากหญ้าบรรดาศักดิ์

รากหญ้าบรรดาศักดิ์ (; โรมาจิ: "Hyakushō Kizoku") เป็นซีรีส์มังงะญี่ปุ่นแนวอัตชีวประวัติ แต่งเรื่องและวาดภาพโดยฮิโรมุ อารากาวะ ตีพิมพ์ในนิตยสารมังงะ"#เปลี่ยนทาง " ของสำนักพิมพ์ชินโชกังตั้งแต่เดือนธันวาคม พ.ศ. 2549 ถึงมีนาคม พ.ศ. 2552 เมื่อนิตยสารยุติการตีพิมพ์ ซีรีส์มังงะย้ายไปตีพิมพ์ในนิตยสาร"วิงส์"ในเดือนมิถุนายนของปีเดียวกัน ซีรีส์มังงะตีพิมพ์เป็นรายสะดวก รวบรวมตีพิมพ์เป็นหนังสือมังงะรวมเล่ม"ไวด์บัง"ถึงเล่มที่ 7 เมื่อเดือนตุลาคม พ.ศ. 2564 ซีรีส์มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะโทรทัศน์ดัดแปลงผลิตโดยสตูดิโอพายอินเดอะสกาย ออกอากาศตั้งแต่เดือนกรกฎาคมถึงกันยายน พ.ศ. 2566 มีการประกาศทำฤดูกาลที่สองแล้ว
ซาโตมิ อาเกซากะ

ซาโตมิ อาเกซากะ (<ruby>明坂 聡美<rt>あけさか さとみ</rt></ruby>, 2 มกราคม 1988 -) เป็นนักพากย์ นักร้อง และ นักแสดงละครเวที ชาวญี่ปุ่น สังกัดอามิวเรต เกิดที่จังหวัดไซตามะ
อัลฟิกฮุลอักบัร

อัลฟิกฮุลอัลบัร  หรือ "ความรู้ที่ยิ่งใหญ่ที่สุด" เป็นข้อความอิสลามยุคแรกที่ได้รับความนิยมซึ่งมาจากนักนิติศาสตร์ชาวมุสลิมคือ อะบูฮะนีฟะฮ์ เป็นหนึ่งในไม่กี่ผลงานที่ยังหลงเหลืออยู่ของอะบูฮะนีฟะฮ์ เป็นการสรุปบทความพื้นฐานของความเชื่อซุนนะฮฺในขณะที่หักล้างความเชื่อของกลุ่มเหล่านั้นที่ถูกมองว่าเป็นอิสลามนอกออร์โธดอกซ์หรืออิสลามกระแสหลัก ได้แก่ มุอ์ตะซิละฮ์, เกาะดะรียะฮ์ และ เคาะวาริจญ์ ท่ามกลางกลุ่มอื่นๆ เป็นการอธิบายนโยบายของซุนนะฮ์ในการจัดการกับคุณลักษณะที่คลุมเครือของอัลลอฮ์ และเจาะลึกรายละเอียดว่าอัลกุรอานเป็นคำพูดนิรันดร์ของอัลลอฮ์อย่างไร
เนื้อหา.
เนื้อหาเริ่มต้นด้วยการสรุปบทความพื้นฐานแห่งความเชื่อ และกล่าวต่อไปถึงแก่นแท้นิรันดร์ (ศิฟาต) ของอัลลอฮ์ พระนามและคุณลักษณะของพระองค์ และอัลกุรอานเป็นพระวจนะของพระองค์ หลังจากนั้นจะอธิบายอย่างละเอียดเกี่ยวกับวิธีที่คนๆ หนึ่งได้รับศรัทธาที่แท้จริง (อีมาน) หรือเข้าสู่สถานะของความปฏิเสธ (กาฟิร) หลังจากเข้ามาในโลกนี้ หัวข้อของนบีและเราะซูล ยังถูกกล่าวถึงในรายละเอียดบางอย่าง ตามมาด้วยการอภิปรายเกี่ยวกับ4 เคาะลีฟะฮ์ผู้ทรงธรรม และเศาะฮาบะฮ์อื่นๆ และทัศนคติของผู้ศรัทธาควรมีต่อพวกเขาอย่างไร
ในการหักล้างศัตรูทางอะกีดะฮ์ของพวกเขาคือ พวกมุอ์ตะซิละฮ์, พวกเคาะวาริจญ์, และกลุ่มอื่นๆ—ข้อความนี้โต้แย้งว่าผู้ปฏิเสธ ไม่ได้ออกจากอิสลามโดยการทำบาป มีการนำเสนอการอภิปรายเกี่ยวกับปาฏิหาริย์ที่อัลลอฮ์ทรงประทานแก่บ่าวต่างๆของพระองค์ ตามด้วยการวิเคราะห์เชิงลึกเกี่ยวกับอีมาน (ความศรัทธาที่แท้จริง) และอิสลาม (การยอมจำนน) และขอบเขตที่ความศรัทธาของบุคคลนั้นเพิ่มขึ้นและลดลง ประเด็นอื่นๆ ที่เกิดขึ้นในข้อความ ได้แก่ ความเอื้อเฟื้อเผื่อแผ่และความยุติธรรมของอัลลอฮ์ในการจัดการกับบ่าวของพระองค์, การเสด็จสู่ฟากฟ้าของท่านนบี (มิอ์รอจญ์); และประเด็นทางวันกิยามะฮ์ เช่น การตั้งคำถามในหลุมฝังศพ, ยะอ์ญูจญ์และมะอ์ญูจญ์ และสัญญาณอื่นๆ ที่รอคอยของวันกิยามะฮ์ แม้ว่าผู้เขียนจะปฏิบัติตามคำสั่งเฉพาะในข้อความ แต่บางครั้งเขาก็พูดซ้ำบางประเด็นที่กล่าวถึงแล้วเพื่อเน้นย้ำ ตัวอย่างเช่น เนื่องจากความสำคัญของอัลกุรอาน เขายืนยันหลายครั้งว่าคำพูดชั่วนิรันดร์ของอัลลอฮ์ไม่เหมือนกับคำพูดที่สร้างขึ้นของมนุษย์
อำเภอกาจีปุระ

กาจีปุระ  เป็นอำเภอในภาคธากา ทางตอนกลางของประเทศบังกลาเทศ มีขนาดพื้นที่ 1741.53 ตร.กม. เป็นบ้านเกิดของ ตาจุดดิน อะหมัด นายกรัฐมนตรีคนแรกของบังกลาเทศ และเป็นศูนย์กลางการต่อสู้และการเคลื่อนไหวที่โดดเด่นตลอดประวัติศาสตร์
กาจีปุระยังเป็นที่ตั้งของ โลกีอิจเทมา ซึ่งเป็นงานชุมนุมของชาวมุสลิมประจำปีที่ใหญ่เป็นอันดับ 2 ของโลกซึ่งมีผู้เข้าร่วมมากกว่า 5 ล้านคน มีสถานที่ที่น่าสนใจมากมายในอำเภอนี้ เช่น มหาวิทยาลัย วิทยาลัย สวนซาฟารี และอุทยานแห่งชาติ
อิบูกิ คิโดะ

อิบูกิ คิโดะ (<ruby>木戸 衣吹<rt>きど いぶき</rt></ruby>, 14 พฤศจิกายน 1997 -) เป็นนักพากย์หญิง ชาวญี่ปุ่น เกิดที่เมืองอาโอโมริ จังหวัดอาโอโมริ สังกัดโฮริโปรอินเตอร์เนชันแนล
แอนตี (อัลบั้ม)

แอนตี  เป็นสตูดิโออัลบั้มลำดับที่ 8 ของรีแอนนา วางจำหน่ายเมื่อวันที่ 28 มกราคม ค.ศ. 2016 โดยร็อกเนชัน และเวสต์เบอรีโรด รีแอนนาเริ่มบันทึกเสียงในปี ค.ศ. 2014 หลังจากสิ้นสุดสัญญากับเดฟแจมเรเคิดดิงส์ ซึ่งออกอัลบั้มทั้งหมดของเธอตั้งแต่เปิดตัวในปี ค.ศ. 2005 ในฐานะผู้อำนวยการสร้าง รีแอนนาได้บันทึกอัลบั้ม"แอนตี"ร่วมกับโปรดิวเซอร์ ได้แก่ เจฟฟ์ แบสเกอร์, โบย-1ดา, ดีเจมัสตาร์ด, ฮิต-บอย, ไบรอัน เคนเนดี, ทิมบาแลนด์ และโนไอดี ที่สตูดิโอในแคนาดา สหรัฐอเมริกา และฝรั่งเศส ซิสซาและเดรกได้มีส่วนร่วมในฐานะนักร้องรับเชิญ
"แอนตี"เกิดขึ้นในช่วงที่รีแอนนากำลังเผชิญกับการต่อสู้ความคิดสร้างสรรค์และความวุ่นวายทางอารมณ์ โดยนำเสนอการสร้างบรรยากาศที่โดดเด่นด้วยจังหวะโลไฟ เสียงร้องที่ดูเพี้ยน และการเรียบเรียงจังหวะดาวน์เทมโป ครึ่งแรกประกอบด้วยเบส - แทร็กหนัก และช่วงที่สองโดดเด่นด้วยดนตรีแบบมินิมอลลิสต์ เมื่อเปรียบเทียบกับเพลงแดนซ์ที่ดูเหมาะกับการเปิดในคลื่นวิทยุของในอัลบั้มก่อน ๆ ของเธอแล้ว "แอนตี"ถือเป็นอัลบั้มแนวเพลงทางเลือกแนวออลเทอร์เนทิฟอาร์แอนด์บี ป็อป และแดนซ์ฮอลล์ ซึ่งเต็มไปด้วยมิวท์และจิตวิญญาณมากกว่า เพลงของเธอพาสำรวจสไตล์ที่ผสมผสานตั้งแต่ฮิปฮอป โซล ไซคีเดลิก ดูวอป คันทรี ซินท์ร็อก และแทร็ป เนื้อเพลงมีเนื้อหาเกี่ยวกับอารมณ์ที่เกิดจากความรักและความสัมพันธ์ ตั้งแต่ความรักและความปรารถนาไปจนถึงการหักหลังและการปลดปล่อย โดยมีการอ้างอิงถึงเรื่องเพศ ยาเสพติด และแอลกอฮอล์
แคมเปญส่งเสริมการค้าของอัลบั้ม จากฤดูร้อนของปี ค.ศ. 2014 ประกอบด้วยความล่าช้าในการเผยแพร่ที่ยืดเยื้อ และมีข้อตกลงมูลค่า 25 ล้านดอลลาร์กับซัมซุง รีแอนนาประกาศภาพหน้าปกและชื่ออัลบั้ม ณ มามาแกลเลอรี เมื่อวันที่ 7 ตุลาคม ค.ศ. 2015 แอนตีเวิลด์ทัวร์เริ่มตั้งแต่เดือนมีนาคมถึงพฤศจิกายน ค.ศ. 2016 และสี่เพลงได้รับการปล่อยตัวเป็นซิงเกิลรวมถึงเพลง "เวิร์ก" ขึ้นอันดับหนึ่งของบิดบอร์ดฮอต 100 ในสหรัฐอเมริกา"แอนตี"เป็นอัลบั้มอันดับหนึ่งที่สองของรีแอนนา และเป็นอัลบั้มแรกของผู้หญิงผิวสีที่ใช้เวลา 300 สัปดาห์ในบิดบอร์ด 200 อัลบั้มนี้ติดอันดับชาร์ตในแคนาดาและนอร์เวย์ และสูงสุดในห้าอันดับแรกของชาร์ตในประเทศต่าง ๆ ในยุโรป เช่น เดนมาร์ก เยอรมนี ไอร์แลนด์ สเปน สวีเดน และสวิตเซอร์แลนด์
ในสื่อพิมพ์ร่วมสมัย นักวิจารณ์ชมเชยความซื่อตรงทางอารมณ์ของอัลบั้ม แต่ถูกแยกในด้านโปรดิวชัน การยกย่องเน้นไปที่เสรีภาพทางดนตรีที่เพิ่งค้นพบของรีแอนนา และวิจารณ์รายการเพลงที่ดูเหม่อลอย บางคนมีปัญหาเรื่องการไม่มีเพลงที่เหมาะกับคลื่นวิทยุ แต่คนอื่น ๆ ตั้งข้อสังเกตว่าการเปลี่ยนแปลงทางดนตรีบ่งบอกถึงวุฒิภาวะทางศิลปะของรีแอนนา ในฐานะศิลปินอัลบั้มที่เกินกว่าสถานะคำว่าป็อปสตาร์ของเธอ ในงานประกาศผลรางวัลแกรมมี ปี ค.ศ. 2017 อัลบั้มและซิงเกิลได้รับการเสนอชื่อเข้าชิง 6 ครั้ง รวมถึงหนึ่งรางวัลสำหรับอัลบั้มเออเบินร่วมสมัยยอดเยี่ยม "แอนตี"ปรากฏในรายการส่งท้ายทศวรรษปี ค.ศ. 2010 โดยสื่อสิ่งพิมพ์ เช่น "บิดบอร์ด", "เอ็นเอ็มอี" และ"พิตช์โฟร์ก" อยู่ในอันดับที่ 230 บน"โรลลิงสโตน"ฉบับปี ค.ศ. 2020 จาก 500 อัลบั้มที่ยิ่งใหญ่ที่สุดตลอดกาล
รายการเพลง.
เครดิตดัดแปลงจากเว็บไซต์อย่างเป็นทางการของรีแอนนา
หมายเหตุ
โซฮ์โรล

โซฮ์โรล  เป็นหมู่บ้านในตำบลรูดกอต อำเภอซูฟียอน เทศมณฑลแชเบสแทร์ จังหวัดอาเซอร์ไบจานตะวันออก ประเทศอิหร่าน จากสำมะโน พ.ศ. 2549 หมู่บ้านนี้มีประชากร 209 คนใน 55 ครัวเรือน
วัดสุวรรณมาตร

วัดสุวรรณมาตร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ ณ บ้านวังคู หมู่ที่ 3 ในตำบลคลองอุดมชลจร อำเภอเมืองฉะเชิงเทรา จังหวัดฉะเชิงเทรา มีเนื้อที่ในการสร้างวัด จำนวน 8 ไร่ 3 งาน 60 ตารางวา ปัจจุบันมีพระครูสุวรรณธรรมวงศ์ (เสียง) เจ้าคณะตำบลคลองอุดมชลจร ดำรงตำแหน่งเจ้าอาวาส
วัดสุวรรณมาตร หรือเดิมเรียกว่า วัดคัดซ้อน จัดตั้งเมื่อ พ.ศ. 2430 ได้รับพระราชทานวิสุงคามสีมาเมื่อ พ.ศ. 2445 เขตวิสุงคามสีมากว้าง 24 เมตร ยาว 30 เมตร ผู้บริจาคที่ดินสร้างวัด คือ นายธูป ทองธรรมรงค์ ได้รับพระราชทานวิสุงคามสีมาครั้งหลังเมื่อวันที่ 24 กุมภาพันธ์ พ.ศ. 2558 เป็นสถานที่ที่ประชาชน ชาวตำบลคลองอุดมชลธรและชุมชนใกล้เคียงใช้ประกอบพิธีกรรมทางศาสนาและกิจกรรมทางประเพณี
เกลาดิโอ เอเชเบร์ริ

เกลาดิโอ เฆเรมิอัส เอเชเบร์ริ  (เกิด 2 มกราคม 2006) เป็นนักฟุตบอลชาวอาร์เจนตินา เล่นในตำแหน่งกองกลาง#กองกลางตัวรุก หรือ กองหน้า เล่นในปริเมราดิบิซิออน ให้กับสโมสรริเบร์เปลต ยืมตัวจาก แมนเชสเตอร์ซิตี สโมสรจาก พรีเมียร์ลีก เขาถูกจัดว่าเป็นหนึ่งในผู้เบ่นเยาวชนที่ดีที่สุดในโลก เป็นที่รู้จักในเรื่องความเร็ว, วิชั่น, การยืนตำแหน่ง, ความคิดสร้างสรรค์ และสไตล์การลากเลื้อยอย่างปีศาจ ซึ่งทำให้เขาได้รับฉายาว่า “El Diablito” หรือ “El Diablo” ในบ้านเกิดของเขา 
สโมสร.
เอเชเบร์ริเกิดที่เรซิสเตนเซีย รัฐชาโก เริ่มเล่นฟุตบอลกับเดปอร์ติโบลูฆัน ก่อนที่จะไปทดสอบกับริเบร์เปลต ในช่วงท้ายปี 2016, และได้เข้าร่วมทีมอย่างเป็นทางการในปีต่อมาในช่วงแรก เขาได้รับความสนใจจากทั่วโลกจากผลงานของเขาในการแข่งขันฟุตบอลเด็กที่เวนิส อิตาลีกับริเบร์เปลต ถึงแม้ว่าทีมของเขาจะจบในอันดับที่สามในการแข่งขัน เขาทำได้ประตู 9 ประตูในหกเกม เขาให้สัมภาษณ์ "ความจริงก็คือพวกเราไม่พอใจ [ที่จบในอันดับที่สาม] พวกเราต้องการเป็นแชมป์"
ในเดือนตุลาคม 2022 เขาทำประตูได้ในเกมเกมแรกของเขากับริเบร์เปลตทีมสำรอง ในเกมที่พบกับปาโตรนาโต เขาเซ็นสัญญาอาชีพฉบับแรกกับริเบร์เปลตในเดือนธันวาคมปีเดียวกัน โดยมีค่าฉีกสัญญา 25 ล้านดอลลาร์ ในวันที่ 11 ตุลาคม 2023, เขาถูกกล่าวถึงในหนังสือพิมพ์อังกฤษ "เดอะการ์เดียน" ว่าเป็นหนึ่งในผู้เล่นที่ดีที่สุดจากทั่วโลกที่เกิดในปี2006
ในวันที่ 22 มิถุนายน 2023, อายุ 17 ปี 5 เดือน 20 วัน เขาลงเล่นในในลีกอาชีพเป็ครั้งแรกในแมตช์ที่พบกับอินสติตูโต โดยเป็นตัวสำรวงที่ถูกเปลี่ยนลงมาเล่นแทนอิกนาซิโอ เฟร์นันเดซ เขาทำได้หนึ่งแอสซิสต์ในแมตช์นี้ ช่วยให้ริเบร์เปลตเอาชนะไป 3-1
ในวันที่ 22 ธันวาคม 2023, ในช่วงสัมภาษณ์หลังเกม หลังจากที่คว้าแชมป์โตรเฟโอเดกัมเปโอเนสกับริเบร์เปลต เอเชเบร์ริประกาศว่าเขาจะไม่ต่อสัญญาใหม่กับสโมสร ซึ่งจะสิ้นสุดลงในวันที่ 31 ธันวาคม 2024
ในวันที่ 17 มีนาคม 2024 เขาทำประตูแรกได้ในแมตช์ที่พบกับฆิมนาเซีย โดยเอาชนะไป 3-1 ในโกปาเดลาลิกาโปรเฟซิโอนัล
แมนเชสเตอร์ซิตี.
ในวันที่ 25 มกราคม 2024, เอเชเบร์ริตกลงเข้าร่วมแมนเชสเตอร์ซิตี สโมสรจากพรีเมียร์ลีก ด้วยสัญญา 4 ปีครึ่ง โดยจะยังคงเล่นให้กับริเบร์เปลตด้วยสัญญายืมตัวจนถึงเดือนมกราคม 2024
ทีมชาติ.
เอเชเบร์ริเล่นให้กับทีมชาติอาร์เจนตินารุ่นอายุไม่เกิน 17 ปี และรุ่นอายุไม่เกิน 23 ปี ในวันที่ 24 พฤศจิกายน 2023 ในรอบ 8 ทีมสุดท้ายของฟุตบอลโลก รุ่นอายุไม่เกิน 17 ปี เขาทำแฮตทริกในเกมที่ชนะคู่แข่ง บราซิล 3–0 เขาทำประตูรวมกันได้ทั้งหมด 5 ประตูและได้รางวัล Bronze boot แต่อาร์เจนตินาแพ้ให้กับเยอรมนีในการเตะลูกโทษตัดสินในรอบรองชนะเลิศ เอเชเบร์ริทำประตูได้ 5 ประตูและทำได้ 3 แอสซิสต์ให้กับอาร์เจนตินาในฟุตบอลชิงแชมป์อเมริกาใต้ รุ่นอายุไม่เกิน 17 ปี 2023ที่ประเทศเอกวาดอร์ ซึ่งอาร์เจนตินาจบในอันดับที่ 3 เขายังเป็นตัวแทนของคอนเมบอลก่อนโอลิมปิก 2024 ที่ประเทศเวเนซุเอลา ซึ่งพวกเขาผ่านเข้าไปเล่นโอลิมปิกเกมส์ 2024 ที่ปารีสเรียบร้อยแล้ว
รูปแบบการเล่น.
เขาได้รับชื่อเล่น El Diablito (ไทย: เจ้าปีศาจน้อย) ตามมาร์โก เอตเชเบร์ริ อดีตนักฟุตบอลทีมชาติโบลิเวียซึ่งมีชื่อเล่นว่า "เจ้าปีศาจ" เพราะทั้งสองลากเลื้อยได้แบบ "ปีศาจ" มีความเร็วในสถานการณ์แบบตัวต่อตัวและมีการยิงที่ทรงพลัง รวมทั้งมีนามสกุลคล้ายคลึงกัน เขามีลิโอเนล เมสซิ และฆวน เฟร์นันโด กินเตโร อดีตผู้เล่นริเบร์เปลต เป็นต้นแบของเขา ข้อแตกต่างจากเมสซิคือ เขาถนัดเท้าขวา แต่พวกเขาคล้ายคลึงกันที่รูปร่าง (สูง 171cm) และทำให้ทั้งสองมีลักษณะการลากเลื้อยที่คล้ายคลึงกัน
 "ณ วันที่ ลงเล่นครั้งสุดท้าย 31 พฤษภาคม 2024"
เกียรติประวัติ.
ริเบร์เปลต
รางวัลส่วนตัว
คินซาง ดอร์จิ

คินซาง ดอร์จิ (เกิด 19 กุมภาพันธ์ พ.ศ. 2494) เป็นอดีตนายกรัฐมนตรีภูฏาน 2 สมัยระหว่างปี พ.ศ. 2545 ถึง พ.ศ. 2546 และอีกสมัยในปี พ.ศ. 2550 ถึง พ.ศ. 2551 เป็นประธานหน่วยงานการเงินภูฏาน ระหว่างปี 2550 ถึง 2551 นอกจากนี้เขายังเคยดำรงตำแหน่งเป็นประธานสมัชชาแห่งชาติ ตั้งแต่ปี พ.ศ. 2540 ถึง พ.ศ. 2543
ดอร์จิ ดำรงตำแหน่งนายกรัฐมนตรีตั้งแต่วันที่ 14 สิงหาคม พ.ศ. 2545 ถึง 30 สิงหาคม พ.ศ. 2546 จากนั้นก็ดำรงตำแหน่งเป็นรัฐมนตรีว่าการกระทรวงแรงงานและความมั่นคงมนุษย์ ก่อนที่จะสาบานตนเข้ารับตำแหน่งนายกรัฐมนตรีอีกครั้งในฐานะรักษาการ เมื่อวันที่ 2 สิงหาคม พ.ศ. 2550 หลังจากการลาออกของนายกรัฐมนตรี กานดุ วังชุก และรัฐมนตรีคนอื่น ๆ จนกว่าจะถึงเลือกตั้งใหม่อีกครั้งในการเลือกตั้งทั่วไปปี พ.ศ. 2551 หลังการเลือกตั้งซึ่งจัดขึ้นในเดือนมีนาคม พ.ศ. 2551 ดอร์จิได้เข้ารับตำแหน่งต่อจาก จิกมี ทินเลย์ เมื่อวันที่ 9 เมษายน พ.ศ. 2551
วัดบ้านซ่อง (จังหวัดฉะเชิงเทรา)

วัดบ้านซ่อง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านซ่อง อำเภอพนมสารคาม จังหวัดฉะเชิงเทรา ที่ดินตั้งวัดมีเนื้อที่ 16 ไร่ 2 งาน 7 ตารางวา ปัจจุบันมีพระครูโสภณวิริยานุยุต (เพียร) ดำรงตำแหน่งเจ้าอาวาส
วัดบ้านซ่องตั้งวัดเมื่อ พ.ศ. 2324 สันนิษฐานว่าสร้างในสมัยปลายกรุงศรีอยุธยาหรือต้นสมัยรัตนโกสินทร์ นายอินทร์และนายโซ ได้ร่วมกันปฏิสังขรณ์วัดซึ่งชำรุดทรุดโทรมและเปลี่ยนชื่อเป็น วัดอินทโชสังฆโพธาราม แต่ชาวบ้านยังคงเรียกว่าวัดบ้านซ่องเช่นเดิม โดยชื่อวัดสันนิษฐานว่ามาจากการเป็นที่ซ่องสุมฝึกปรือคนที่ไปร่วมกับกองกำลังพระเจ้าตาก วัดได้รับพระราชทานวิสุงคามสีมา เมื่อวันที่ 12 เมษายน พ.ศ. 2511 ด้านการศึกษาามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2531
อาคารเสนาสนะที่สำคัญ ได้แก่ อุโบสถกว้าง 12 เมตร ยาว 24 เมตร ศาลาการเปรียญกว้าง 16 เมตร ยาว 32 เมตร เป็นอาคารไม้ทรงไทย หอสวดมนต์กว้าง 16 เมตร ยาว 19 เมตร เป็นอาคารไม้ลักษณะทรงสเปน และกุฏิสงฆ์จำนวน 5 หลัง เป็นอาคารไม้ 2 หลัง ครึ่งตึกครึ่งไม้ 3 หลัง ปูชนียวัตถุทีสำคัญ ได้แก่ พระประธานประจำอุโบสถ พระพุทธรูปสำริด ปางมารวิชัย หน้าตักกว้าง 29 นิ้ว จีวรลายพิกุล
กาฏเฏริอัมมัน

กาฏเฏริอัมมัน (Katteri Amman) หรือเรียกย่อว่า กาฏเฏริ เป็นเทวีในศาสนาฮินดู มีที่มาจากศาสนาพื้นเมืองทราวิฑ
ในทมิฬนาฑูบูชาพระนางในฐานะปางหนึ่งของพระปารวตี เป็นเทวีผู้ปกปักรักษาเมืองหรือหมู่บ้านหนึ่ง ๆ ผู้บูชาพระนางบางคนถือว่าพระนางเป็นปางหนึ่งของมหาเทวี และมีหน้าที่ในการขจัดความเจ็บป่วยในเวลาของกาลียุค มักปรากฏพระนางเคียงกับคู่ครอง มุนีศวร
มุสนัด อะบีฮะนีฟะฮ์

มุสนัด อะบีฮะนีฟะฮ์  เป็นหนึ่งในการรวบรวมหะดีษของนักวิชาการอิสลาม อิมามอะบูฮะนีฟะฮ์ (ฮ.ศ. 80 - ฮ.ศ. 150)
คำอธิบาย.
ประกอบด้วยเกือบห้าร้อย (500) หะดีษ หนังสือเล่มนี้ไม่ได้เขียนโดยตรงโดยอิหม่ามอะบูฮะนีฟะฮ์เอง แต่รวบรวมโดยลูกศิษย์ของเขา เขียนขึ้นในช่วงเวลาที่ใกล้เคียงที่สุดในชีวิตของท่านนบีมุฮัมมัด
ฮารูกะ โยชิมูระ

ฮารูกะ โยชิมูระ (<ruby>佳村<rt>よしむら</rt></ruby> はるか, 14 กุมภาพันธ์ 1986 -) เป็น นักพากย์ หญิงชาวญี่ปุ่น สังกัดไอแอมเอนเทอร์ไพรส์ เกิดที่ จังหวัดโอซากะ
ฮารูกะ ชิซูงะ

ฮารูกะ ชิซูงะ (<ruby>千菅 春香<rt>ちすが はるか</rt></ruby>, 23 มกราคม 1992 -) เป็นนักพากย์ และ นักร้อง หญิงชาวญี่ปุ่น เกิดที่เมืองโมริโอกะ จังหวัดอิวาเตะ ส่วนสูง 157 ซม. สังกัดฟอร์ทูเรสต์
จูริ คิมูระ

จูริ คิมูระ (<ruby>木村 珠莉<rt>きむら じゅり</rt></ruby>, 7 มิถุนายน 1988 -) เป็นนักพากย์และผู้บรรยายหญิงชาวญี่ปุ่น เกิดที่จังหวัดฟุกุโอกะ สังกัด สมาคมสหกรณ์ผู้บริโภคนักแสดงโตเกียว
ยูซูเกะ ชิราอิ

ยูซูเกะ ชิราอิ (; โรมาจิ: "Shirai Yūsuke", 18 มกราคม 1986 -) เป็น นักพากย์ชาวญี่ปุ่น เกิดที่เมืองซากุ จังหวัดนางาโนะ สังกัด EARLY WING ภรรยาของเขาเป็นอดีตไอดอลและนักเขียน มาริรุ ฮาราดะ
อาซามิ ชิโมดะ

อาซามิ ชิโมดะ (<ruby>下田 麻美<rt>しもだ あさみ</rt></ruby>, 30 มกราคม 1986 -) เป็น นักพากย์ นักแสดงละครเวที และ นักร้อง ชาวญี่ปุ่น เกิดที่เมืองทตโตริ จังหวัดทตโตริ สังกัดอาตส์วิชัน มีชื่อเล่นว่า อาซาปง (あさぽん)
ริเอะ ฮิกิซากะ

ริเอะ ฮิกิซากะ (<ruby>引坂 理絵<rt>ひきさか りえ</rt></ruby>, 11 กันยายน -) เป็นนักพากย์หญิงชาวญี่ปุ่น เกิดที่จังหวัดคาโงชิมะ สังกัดสเตย์ลัก สูง 146 ซม.